title: Cado Belle (albumi)

text: Sivu 1Sivu 2Kappaleiden tekijät ovat:


title: Cado Belle (albumi)

text: Alasdair Robertson on tehnyt kappaleiden sanoitukset lukuun ottamatta kappaletta "Got to Love", jonka on sanoittanut Stuart MacKillop.


title: Cado Belle (albumi)

text: Kappaleiden julkaisuyhtiö on Rock Music Ltd. ja niiden sanat on painettu LP-levyn suojakuoreen.


title: Cado Belle (albumi)

text: Cado Belle:


title: Cado Belle (albumi)

text: sekä:


title: Cado Belle (albumi)

text: Paddie McHugh ja Frank Collins esiintyvät levyllä C.B.S. Recordsin suosiollisella luvalla.


title: Cado Belle (albumi)

text: Jousisoittimien sovitukset on tehnyt Paul Buckmaster ja puhallinsoittimien sovitukset Colin Tully, Mel Collins ja Keith Olsen.


title: HMAS AE1

text: HMAS AE1 oli Australian laivaston E-luokan sukellusvene.


title: HMAS AE1

text: "HMAS AE1" otettiin Australian laivaston palvelukseen 28. helmikuuta 1914, ja sen ensimmäinen päällikkö oli T. F. Besant. Alus saapui 24. toukokuuta Sydneyyn matkattuaan Britteinsaarilta sisaraluksensa "HMAS AE2" kanssa. Aluksen miehistö koostui Britannian kuninkaallisen laivaston upseereista, ja miehistönä oli sekä australialaisia että brittejä.


title: HMAS AE1

text: Ensimmäisen maailmansodan puhjetessa alus liitettiin laivasto-osastoon, jonka tehtävänä oli vallata Saksan keisarikunnan Tyynenmeren siirtomaat. Se osallistui Saksan Uuden-Guinean miehittämiseen, jonka osana Rabaul pakotettiin antautumaan 13. syyskuuta. Seuraavana päivänä aluksesta tehtiin viimeinen havainto sen ollessa partiomatkalla "HMAS Parramattan" kanssa.


title: HMAS AE1

text: Aluksen mukana katosi kolme upseeria ja 32 miehistönjäsentä. Se oli Australian laivaston ensimmäinen merellä tuhoutunut sotalaiva. Alus löytyi joulukuussa 2017 Papua-Uuden-Guinean rannikolta Duke of York Islands -saariryhmän läheltä.


title: Aatamin puvussa... ja vähän Eevankin (vuoden 1931 elokuva)

text: Aatamin puvussa... ja vähän Eevankin on Jaakko Korhosen ohjaama suomalainen mustavalkoelokuva vuodelta 1931. Se pohjautuu Agapetuksen romaaniin "Aatamin puvussa ja vähän Eevankin" vuodelta 1928. Romaanista on tehty neljä elokuvaa, yksi Saksassa, ja tämä on niistä ensimmäinen. Elokuva on Suomen ensimmäinen äänielokuva, jossa on kuitenkin vain muutama repliikki ja laulu. Siinä kohtaavat lomailevat virkamiehet ja omalla lomalla olevat vankikarkurit.


text: Pääosaa esittänyt Elsa Segerberg kuoli 1934 tuberkuloosiin ja ehti tehdä vain kaksi elokuvaa, joista ensimmäinen oli hänen miehensä Carl von Haartmanin ohjaama mykkäelokuva "Kajastus" (1930).


text: Kriitikko Jussi Karjalainen luonnehtii elokuvaa ”absurdiksi pönttöilyksi” ja arvelee sen suosion syyksi nakuilua. "Iltalehden" Jyrki Laelma arvioi sen olevan nykyisin elokuvallisesti lähinnä historiallinen kuriositeetti.


title: Holly Dignard

text: Holly Elissa Dignard (s. 1. lokakuuta 1979 Moncton, New Brunswick, Kanada) on kanadalainen näyttelijä ja tuottaja.


title: Holly Dignard

text: Dignard opiskeli aluksi musiikkia ennen kuin vaihtoi opiskelun näyttelemiseen. Hän opiskeli teatteria Vancouverin elokuvakoulussa Dalhousien yliopistolla, josta hän valmistui vuonna 1999.


title: Holly Dignard

text: Valmistumisensa jälkeen Dignard aloitti näyttelemisen televisiosarjoissa "Call of the Wild" ja "Äärirajoilla". Seuraavana vuonna hän teki ensimmäiset elokuvaroolinsa elokuvissa "Seeking Winonas" ja "Voyage of the Unicorn". Sittemmin Dignard on esiintynyt vierailevissa rooleissa televisiosarjoissa ja elokuvissa sivurooleissa. Hän on vieraillut muun muassa televisiosarjoissa "Tähtiportti", "", "Taisteluplaneetta Galactica", "Kyle XY", "Eureka" ja "Supernatural". Dignardilla oli myös päärooli kanadalaisessa draamasarjassa "Whistler". Elokuvissa hän on esiintynyt muun muassa Jack Colemanin tähdittämässä "Polar Stormissa", Steven Seagalin "Kill Switchissä" ja Heather Locklearin "He Loves Messä".


title: Holly Dignard

text: Hän tekee myös vapaaehtoistyötä Ugandassa.


title: HMAS AE2

text: HMAS AE2 oli Australian laivaston E-luokan sukellusvene ensimmäisessä maailmansodassa.


title: HMAS AE2

text: "HMAS AE2" otettiin Australian laivaston palvelukseen 28. helmikuuta 1914, ja sen ensimmäinen päällikkö oli Henry H. G. D. Stoker. Alus saapui 24. toukokuuta Sydneyyn matkattuaan Britteinsaarilta sisaraluksensa "HMAS AE1:n" kanssa. Aluksen miehistö koostui Britannian kuninkaallisen laivaston upseereista, ja miehistönä oli sekä australialaisia että brittejä.


title: HMAS AE2

text: Ensimmäisen maailmansodan puhjetessa alus liitettiin laivasto-osastoon, jonka tehtävänä oli vallata Saksan keisarikunnan Tyynenmeren siirtomaat. Se osallistui Saksan Uuden-Guinean miehittämiseen, jonka osana Rabaul pakotettiin antautumaan 13. syyskuuta, ja Saksan Uusi-Guinea antautui 22. syyskuuta.


title: HMAS AE2

text: Alus lähti 4. lokakuuta Suvaan osana amiraali Pateyn laivasto-osastoa, jonka muut alukset olivat "HMAS Australia", "HMAS Sydney", "HMAS Encounter", "HMAS Warrego" sekä Ranskan laivaston kevyt risteilijä "Montcalm". Osaston tehtävänä oli eliminoida Saksan keisarillisen laivaston risteilijöiden "Scharnhorst" ja "Gneisenau" aiheuttama uhka, sen jälkeen kun saksalaisalukset olivat hyökänneet Ranskan hallussa olleille Seurasaarille 22. syyskuuta.


title: HMAS AE2

text: Vietettyään kolme viikkoa Fidžillä "HMAS AE2" erkani 8. marraskuuta Pateyn osastosta ja palasi Sydneyyn, mihin se saapui 16. marraskuuta. Kolme päivää myöhemmin alus jatkoi matkaansa Albanyyn, missä se liittyi Kuningas Yrjön lahdelle koottuun australialaisia joukkoja Eurooppaan kuljettaneeseen saattueeseen, johon kuului 17 ilman saattajia olevaa kuljetusalusta, jotka lähtivät 31. joulukuuta kohti Suezia. "SS Berrima" johti saattuetta ja hinasi "HMAS AE2:ta". Saattue saapui 28. tammikuuta 1915 Suezille.


title: HMAS AE2

text: Välimerellä alus liitettiin Britannian kuninkaallisen laivaston laivueeseen, joka operoi Gallipolin alueella. Alus sai 25. huhtikuuta määräyksen tunkeutua Dardanellien läpi Marmaranmerelle estääkseen turkkilaisten liikennöinnin Bosporinsalmen ja Dardanellien välillä. Vastaavat yritykset olivat aiemmin epäonnistuneet. Alus kuitenkin onnistui, ja matkansa aikana se torpedoi turkkilaisen risteilijän, mutta se osui kahteen otteeseen pohjaan paetessaan aluksen tuhoamista yrittäviä hävittäjiä.


title: HMAS AE2

text: Alus yritti usean laivan upottamista torpedoin ilman tulosta ennen tuhoutumistaan 30. huhtikuuta. Alus ei onnistunut pakenemaan turkkilaisia aluksia, ja sai osuman konehuoneeseen. Aluksen kapteeni halusi varmistaa, ettei alus jäisi turkkilaisten käsiin ja käski upottaa sen. Aluksen kansiluukut jätettiin auki sen upottamiseksi. Turkkilaiset poimivat vedestä koko miehistön, joka vietti seuraavat kolme ja puoli vuotta sotavankeudessa. Vankeuden aikana neljä miestä sai surmansa.


title: Turuttaret (albumi)

text: Turuttaret on samannimisen laulu- ja soitinyhtyeen studioalbumi vuodelta 1979. Julkaisija ja tuottaja on M & T Production. LP-levyn luettelotunnus on MTHLP-1014 ja C-kasetin MTX-1014.


title: Turuttaret (albumi)

text: Albumin on äänittänyt Jouko Ahera Finnvox-studioilla.


title: Turuttaret (albumi)

text: Kansikuvan on tehnyt turkulainen Kurki & Kangas-yritys ja layout on Kari Laihon käsialaa. C-kasetin kansipaperin on valmistanut helsinkiläinen Offset Oy.


title: Turuttaret (albumi)

text: Albumilta on vuonna 1980 julkaistu single Muistojen kallio.


title: Turuttaret (albumi)

text: Kappaleiden tekijä on Maire Tammenlaakso ellei toisin ole mainittu.


title: Turuttaret (albumi)

text: Raita 1Raita 2Kappaleiden sovittajapari on Maire Tammenlaakso ja Esa Katajavuori. Kustannusoikeudet omistaa M & T Production paitsi kappaleen "Yölintu" osalta Levysävel ja kappaleen "Kirje sieltä jostakin" osalta Fazer. "Syysillan tuuli" on perinnesävelmä (Trad.).


title: Backaksen kartanon turverata

text: Backaksen kartanon turverata oli Helsingin maalaiskunnassa Backaksen kartanon mailla sijainnut kapearaiteinen rautatie. Viiden kilometrin pituinen rata valmistui 1920 ja sitä käytettiin turvepehkun, mudan, hiekan ja saven kuljetukseen. Turvepehkua ja mutaa kuljetettiin suolta kartanon pelloille ja hiekkaa ja savea taas kartanon omalle tiilitehtaalle joka oli perustettu 1919. Rata alkoi kartanon talouskeskuksesta ja johti Veromiehenkylän kautta pohjoiseen nykyisen Helsinki-Vantaan lentoaseman alueelle.


title: Backaksen kartanon turverata

text: 1600-luvulla perustetun kartanon omisti Osuusliike Elanto joka oli ostanut sen 1916 Carl Ehrnroothilta. Tilan pinta-ala oli ostohetkellä 683 hehtaaria josta peltoa 141 ja metsää 482 hehtaaria. Oston jälkeen Elanto aloitti Backaksessa laajan kehitysohjelman jonka tarkoituksena oli muodostaa kartanosta mallitila. Backakseen rakennettiin 1920-luvulla uusi navetta, kuivaamo-puimala ja suursikala. Kasvihuoneviljely aloitettiin 1930. Sikala lopetti toimintansa 1980-luvun alussa mutta kasvihuoneviljely jatkui vuoteen 2009, jolloin Backaksen puutarhakeskus lopetettiin. Nykyään HOK-Elanto käyttää päärakennusta ja puimalaa vuokrattavina juhlatiloina. Päärakennuksessa toimii myös kesäravintola.


title: Abd ar-Rahman I

text: Abd ar-Rahman I oli Umaijadi-dynastiaan kuulunut Cordoban kalifaatin emiiri vuosina 756-788.


title: Abd ar-Rahman I

text:
Abd ar-Rahmanin onnistui vuonna 750 paeta Abbasidien vainoa. Viimeiset Umaijadit houkuteltiin esiin piiloistaan katteettomilla lupauksilla 754, jonka jälkeen heidät otettiin kiinni ja piestiin hengiltä. Abd ar-Rahman pelastautui kuitenkin uimalla Eufratin yli ja pakenemalla Pohjois-Afrikkaan, mistä hän siirtyi Espanjaan. Täällä hän käytti taitavasti hyväkseen pienten muslimivaltioiden välisiä jännitteitä, vaati itsensä tunnustamista Cordoban hallitsijaksi isoisänsä kalifi Hishamin perijänä sekä tarjosi muhkeita korvauksia vastineeksi avusta. Lopulta hän hyökkäsi al-Andalusin kuvernöörin Yusufin kimppuun ja tämän voitettuaan vuonna 755 teki Còrdobasta pääkaupunkinsa. Yusuf tunnusti hänet Cordoban emiiriksi, mutta Abd ar-Rahman sai taistella lähes jatkuvasti eri kapinallisryhmiä vastaan. Vuonna 777 Kaarle Suuri marssi auttamaan Barcelonan kapinoivaa käskynhaltijaa Suleiman al Arabia, mutta sotaretki päättyi tuloksettomana. Keskiaikainen balladi Rolandin laulu kuvaa frankkien paluuta.
Hallitsijana Abd ar-Rahman oli energinen, julma ja toisinajattelijoita häikäilemättömästi vainonnut tyranni, joka kuoli lopulta omankin perheensä hylkäämänä ja pettämänä. Nuoruudessaan, ennen salaliittoja ja kapinoita, häntä kuvattiin hyväsydämiseksi ja hurskaaksi. Hän salli uskonvapauden, kunnioitti lalamaistensa laillisia oikeuksia ja loi mittavilla rakennushankkeillaan perustan Cordoban suuruudelle. Vuonna 785 rakentamaan aloitettu Cordoban suuri moskeija on paras esimerkki niemimaan kukoistavasta maurilaiskulttuurista.


title: Abd ar-Rahman I

text: Abd ar-Rahmania seurasi emiirinä hänen poikansa Hisham I (788–796).


title: Jukka Väkeväinen

text: Jukka Tuomas Väkeväinen (s. 12. syyskuuta 1978 Lappajärvi) on suomalainen kymmenottelija, joka kilpaili aikuisten maaottelutasolla vuosina 1999–2004. Hän edusti Lappajärven Veikkoja, ja häntä valmensivat Keijo Väkeväinen ja Jarkko Finni.


title: Jukka Väkeväinen

text: Väkeväinen voitti 9-ottelun 16-vuotiaiden Pohjoismaiden-mestaruuden 1994. Kymmenottelun Pohjoismaiden-mestaruuskilpailuissa hän sai pronssia 18-vuotiaiden sarjassa 1995 sekä hopeaa 20-vuotiaissa 1997 ja 22-vuotiaissa 1999 ja 2000. Aikuisten sarjassa hän voitti kymmenottelun maaottelukilpailun Tarttossa 2001. Münchenin EM-kilpailuissa 2002 hän sijoittui 14:nneksi.


title: Jukka Väkeväinen

text: Väkeväinen voitti kymmenottelun Suomen-mestaruuden 2002. SM-hopeaa hän sai 2003 sekä pronssia 2004 ja 2005. Sisäratojen SM-kilpailuissa hän saavutti pronssia seitsenottelussa 2001.


title: Adenosyylihomokysteinaasi

text:
Adenosyylihomokysteinaasi eli S-adenosyylihomokysteiinihydrolaasi on entsyymi, joka katalysoi S-adenosyylihomokysteiinin hydrolyysiä homokysteiiniksi ja adenosiiniksi. Entsyymi toimii osana metioniinin aineenvaihduntaa ja vaikuttaa metylaatioreaktioihin.
Adenosyylihomokysteinaasin entsyyminumero on EC 3.3.1.1 ja CAS-numero 9025-54-1.


title: Adenosyylihomokysteinaasi

text: Adenosyylihomokysteinaasi on oligomeeri. Ihmisellä entsyymi on tetrameeri eli koostuu neljästä alayksiköstä. Jokainen alayksikkö sisältää sitoutumiskohdan sekä S-adenosyylihomokysteiinille että koentsyyminä toimivalle NAD:lle. NAD-molekyylin sitoutumiskohdan aminohappojärjestys vaihtelee hieman alayksiköittäin ja substraatin sitoutumiskohdassa on samansuuntaisia β-laskoksia. Tärkeitä aminohappoja substraatin ja koentsyyin sitoutumislle ja entsyymin toiminnalle ovat muun muassa asparagiinihappo, lysiini ja histidiini.


title: Adenosyylihomokysteinaasi

text: Adenosyylihomokysteinaasin katalysoima reaktio on tasapainoreaktio ja tasapaino on S-adenosyylihomokysteiinin puolella. Elimistössä hydrolyysituotteiden adenosiinin ja homokysteiinin aineenvaihdunta muiksi tuotteiksi on kuitenkin hyvin nopeaa, joten tasapaino siirtyy hydrolyysin puolelle. Entsyymiin sitoutunut NAD-molekyyli hapettaa substraatin hydroksyyliryhmän karbonyyliryhmäksi. Tämän jälkeen tapahtuu protonin irrotus ja homokysteiini irtoaa. Tämän jälkeen tapahtuu konjugaattiadditio eli Michael-additio ja muodostuu 3-ketoadenosiinin, jonka hapetuksen yhteydessä muodostunut NADH pelkistää adenosiiniksi.


title: Adenosyylihomokysteinaasi

text: S-adenosyylihomokysteiiniä muodostuu tuotteena useissa metylaatioreaktioissa. Se on useiden S-adenosyylimetioniinista riippuvaisten metyylitrasferaasien inhibiittori. Täten adenosyylihomokysteinaasin toiminnalla on tärkeä rooli näiden reaktioiden säätelyssä. Nisäkkäillä adenosyylihomokysteinaasi on myös ainoa entsyymi, joka tuottaa homokysteiiniä, jota hyödynnetään kysteiinin biosynteesissä.


title: Adenosyylihomokysteinaasi

text: Adenosyylihomokysteinaasia ohjaavan geenin missense-mutaatio johtaa entsyymin puutostilaan. Puutostilan seurauksena plasman metioniinin, S-adenosyylimetioniinin, S-adenosyylihomokysteiinin, kreatiinikinaasin alaniiniaminotransferaasin ja aspartaattiaminotransferaasin pitoisuudet ovat koholla. Puutostila aiheuttaa psykomotoristen kykyjen heikkoa kehittymistä, myelopatiaa ja aivojen kehittymisen hidastumista eli myelinaatiota.


title: Muistojen kallio

text: Muistojen kallio on Turuttaret-lauluyhtyeen Suomessa tehty singlejulkaisu vuodelta 1980. Levy-yhtiö on M & T Production ja luettelotunnus MTP–1034. Singlen molemmat kappaleet ovat albumilta Turuttaret.


title: Muistojen kallio

text: Singlen kansikuvassa kääntöpuolen kappaleen nimi on lyhennetty muotoon "Tuo nuoruus joka haihtuu".


Jääkiekon B-sarjan maailmanmestaruuskilpailut 1999 pelattiin Tanskan Kööpenhaminassa ja Odensessa 8. - 17. huhtikuuta. Joukkueita oli mukana kahdeksan ja ne pelasivat kertaalleen jokainen jokaista vastaan. Kolmelle parhaalle oli tarjolla paikka vuoden 2000 maailmanmestaruuskilpalujen A-sarjan karsintaan. Sarjan viimeinen vastaavasti putosi C-sarjaan.


title: Jääkiekon B-sarjan maailmanmestaruuskilpailut 1999

text: Tanska, Iso-Britannia ja Kazakstan A-sarjan karsintaan. Unkari putosi C-sarjaan.


title: Olivia (lehti)

text: Olivia oli suomalainen kerran kuussa ilmestyvä naistenlehti. "Olivian" ensimmäinen numero ilmestyi 14. helmikuuta 2007. Lehden viimeisenä päätoimittajana toimi vuosina 2013–2017 Veera Luoma-aho. Painettu lehti lopetettiin syksyllä 2015.


title: Olivia (lehti)

text: Alun perin lehteä julkaisi Bonnier Publications, mutta se myi lehden Aller Medialle alkuvuodesta 2014.


title: Olivia (lehti)

text: Lehden levikki oli 42 788 (LT 2012), ja sillä oli 117 000 lukijaa. Naislukijamäärä oli 112 000 ja mieslukijamäärä 5 000.


title: Olivia (lehti)

text: Vuonna 2010 "Olivia" julkaisi "Olivia shoppaa" -nimisen sovelluksen iPhonelle.


title: Italian avoin tennisturnaus

text: Italian avoin tennisturnaus (viralliselta sponsoroidulta nimeltään Internazionali BNL d’Italia) on vuosittainen Italian Roomassa järjestettävä tennisturnaus. Turnaus kuuluu miesten ATP World Tour Masters 1000 -turnauksiin ja naisten -turnauksiin. Ensimmäinen Italian mestaruusturnaus pelattiin vuonna 1930 Milanossa. Vuonna 1935 turnaus siirtyi Roomaan sen nykyiselle tapahtumapaikalle Foro Italicolle. Vuosina 1936–1949 turnausta ei järjestetty. Vuonna 1969 siitä tuli avoin ammattilaispelaajille. Vuosina 1970–1989 miesten turnaus kuului Grand Prix -kiertueeseen ja oli osa kovatasoista Grand Prix Championship Series -kiertuetta. Vuonna 1990 miesten turnauksesta tuli osa ATP-kiertueen Championship Series Single Week -turnauksia, jotka tunnetaan nykyään Masters-turnauksina. Naisten turnaus oli vuodesta 1990 vuoteen 2008 osa WTA-kiertueen Tier I -turnauksia, ja nykyään se on Premier 5 -turnaus. Italian avoimia pidetään yleisesti arvostetuimpana massakenttäturnauksena Ranskan avointen jälkeen.


title: HMS Queenborough

text: HMS Queenborough on ollut kuuden Britannian Kuninkaallisen laivaston aluksen nimenä.


title: Peter Higgs

text: Peter Ware Higgs (s. 29. toukokuuta 1929 Newcastle upon Tyne, Englanti) on englantilainen teoreettinen fyysikko ja emeritusprofessori Edinburghin yliopistossa. Hän on kehittänyt sähköheikon symmetriarikon teorian, jonka avulla voidaan selittää alkeishiukkasten massan alkuperä yleisesti ja W- ja Z-bosonien erityisesti. Tätä kutsutaan Higgsin mekanismiksi. Higgsin bosoni on nimetty Peter Higgsin mukaan. Higgs jakoi Nobelin fysiikanpalkinnon François Englertin kanssa vuonna 2013.


title: Peter Higgs

text: Higgs opiskeli King’s Collegessa Lontoon yliopistossa ja väitteli tohtoriksi fysiikasta vuonna 1954.


title: HMS Quail

text: HMS Quail on ollut kuuden Britannian Kuninkaallisen laivaston aluksen nimenä.


title: Brighton Rock (vuoden 2010 elokuva)

text: Brighton Rock on vuonna 2010 ilmestynyt brittiläinen draamaelokuva, joka perustuu Graham Greenen romaaniin "Kiveä kovempi" vuodelta 1938. Elokuvan on ohjannut ja käsikirjoittanut Rowan Joffe. Sen ensi-ilta oli Toronton elokuvajuhlilla syyskuussa 2010.


title: Brighton Rock (vuoden 2010 elokuva)

text: Vaikka romaani ja siitä vuonna 1947 tehty aikaisempi elokuvasovitus sijoittuvat 1930-luvulle, Joffen versiossa elokuvan tapahtumat on siirretty vuoteen 1964, mod-nuorisokulttuurin aikaan.


title: Hisham I

text: Hisham I oli toinen Umaijadi-dynastiaan kuulunut Cordoban kalifaatin emiiri vuosina 788-96 isänsä Abd ar-Rahman I:n jälkeen.


title: Hisham I

text: Emiirinä Hisham oli inhimillinen ja hyvää tarkoittava: hän jatkoi isänsä aloittamaa suuren moskeijan rakentamista ja omistautui uskonnollisille opinnoille, mutta lähetti myös vuosittain joukkojaan ryöstöretkille pohjoiseen oman alueensa ulkopuolelle. Vuonna 795 Kaarle Suuri palasi ja valloitti itselleen markin Espanjan pohjoisosasta.


title: Hisham I

text: Uskonnollisena suuntauksena Hisham kannatti Malik ibn Anasin oppeja ja luovutti valtaansa uskonoppineille tavalla, joka olisi kauhistuttanut hänen isäänsä.


title: Hisham I

text: Hisham I:a seurasi emiirinä hänen poikansa Hakam I (796-822).


title: Helmer J. Wahlroos

text: Helmer Jarl Wahlroos, kirjailijanimi Pontus Skrivare (22. tammikuuta 1897 Viipuri – 9. tammikuuta 1971 Porvoo) oli suomalainen päätoimittaja ja ruotsin kielellä kirjoittanut näytelmäkirjailija.


title: Helmer J. Wahlroos

text: Helmer Wahlroosin vanhemmat olivat filosofian maisteri, Viipurin ruotsalaisen lyseon rehtori Gustaf Waldemar Wahlroos (1856–1936) ja Aina Anna Sofia Söderholm. Hän pääsi ylioppilaaksi 1914 ja valmistui filosofian kandidaatiksi 1919 ja filosofian maisteriksi 1923.


title: Helmer J. Wahlroos

text: Wahlroos oli vuodesta 1920 alkaen Porvoossa ilmestyneen Borgåbladetin päätoimittajana. Hän toimi myös Porvoon kansanopiston johtajana vuodesta 1922 lähtien. Wahlroos oli Borgåbygdens Ungdomsförbundin perustaja ja puheenjohtaja 1923–1949, Hän oli Porvoon kaupunginvaltuuston jäsenenä vuodesta 1926 ja kaupunginhallituksen jäsenenä vuodesta 1946. Lisäksi Wahlroos oli Porvoon soturikyläsäätiön puheenjohtajana ja Kungälvin pohjoismaisen kansanopiston johtokunnan jäsenenä.


title: Helmer J. Wahlroos

text: Helmer Wahlroos oli naimisissa vuodesta 1920 Karin Elin Aline Åkerstedtin kanssa.


title: Helmer J. Wahlroos

text:
Omalla nimellä:
Nimimerkillä "Pontus Skrivare":


title: Parodius (pelisarja)

text: Parodius on Konamin tekemä pelisarja, joka parodisoi Gradiusta sekä muita Konamin tekemiä pelejä.


title: Hakam I

text: Hakam I oli kolmas Umaijadi-dynastiaan kuulunut Córdoban kalifaatin emiiri vuosina 788–796 isänsä Hisham I:sen jälkeen.


title: Hakam I

text: Emiirinä Hakam perusti oman berberikaartin, johon hän värväsi 6 000 orjaa ja loi sisäisen tiedustelujärjestelmän. Hän joutui taistelemaan sisäisiä vihollisiaan vastaan ja tukahduttamaan alaistensa kapinoita. Vuonna 805 joukko huomattavassa asemmassa olevia córdobalaisia suunnitteli vallankumousta häntä vastaan. Heidän tarkoituksena oli korvata Hakam I hänen serkullaan Muhammad ibn al-Kasimilla. Syynä heidän tyytymättömyyteensä oli emiirin pyrkimykset karsia heidän etuoikeuksiaan. Kun Muhammad kuuli juonesta, hän kertoi siitä Hakamille, joka vangitsi salajuonen osalliset. Kiinni jääneet 72 aatelista teloitettiin, ja emiirin julmuus yllätti córdobalaiset. Kolmetoista vuotta myöhemmin, vuonna 818, nousi uusi kapina, tällä kertaa al-Rabadin esikaupunkialueella. Kapina kukistettiin verisesti, ja emiiri määräsi koko kaupunginosan tuhottavaksi ja sen asukkaat määrättiin maanpakoon. Monet asukkaista muuttivat Fèsin kaupunkiin Marokkoon. Juuri nämä muuttajat perustivat toisen Fèsin kahdesta suurimmasta alueesta, Adwat al-Andalusin.


title: Hakam I

text: Tämän lisäksi hänellä oli ulkoisia vihollisia, sillä Kaarle Suuri solmi vuonna 797 kalifi Harun al-Rashidin kanssa Hakamin valtaa vastustavan liittosopimuksen. Vuonna 815 frankkien kanssa puhkesi jälleen rajasota.


title: Hakam I

text: Uskonnollisena suuntauksena Hakam kannatti Malik ibn Anasin oppeja ja luovutti valtaansa uskonoppineille tavalla, joka olisi kauhistuttanut hänen isäänsä.


title: Hakam I

text: Hakam I:tä seurasi emiirinä hänen poikansa Abd ar-Rahman II (796–822).


title: Nopeusvalvontakamera

text: Nopeusvalvontakamera (kansankielessä usein peltipoliisi) on automaattisen liikennevalvonnan työväline, jolla viranomainen valvoo nopeusrajoitusten noudattamista. Laite paljastaa ylinopeutta ajavat ajoneuvot. Mittalaite havaitsee auton nopeuden kahden, lähelle toisiaan tien pinnan alle upotetun induktiosilmukan avulla ja nopeusrajoituksen ylittyessä se laukaisee kameran ja salamavalon. Laitteen ottamassa kuvassa näkyvät auton kuljettaja ja ajoneuvon rekisteritunnus sekä rikkeen tapahtuma-aika.


title: Nopeusvalvontakamera

text: Suomen pääteistä ensimmäisenä automaattisen nopeusvalvonnan piiriin otettiin Helsinki–Turku-tie, silloinen valtatie 1 eli nykyinen seututie 110. Kameravalvonta alkoi kokeiluna Piikkiön ja Muurlan välillä huhtikuussa 1992, jolloin tieosuudelle oli asennettu 12 kameratolppaa. Niistä kuitenkin vain yksi kerrallaan oli valvontakäytössä. Kahden ensimmäisen vuoden aikana nopeus mitattiin 1,5 miljoonalta ajoneuvolta, joista 0,2 prosenttia tuli kuvatuksi ylinopeuden vuoksi. Kamerat vähensivät merkittävästi etenkin suuria ylinopeuksia, ja toimintaa esitettiin laajennettavaksi. Kesällä 1996 Suomen pääteille tuli noin 800 kameratolppaa lisää.


title: Nopeusvalvontakamera

text: Elokuussa 2012 Suomessa oli noin 1 000 nopeusvalvontakameratolppaa, joista ainoastaan pienessä osassa kerrallaan oli kuvaava kamera. Kameroiden ottamat kuvat siirretään automaattisesti ja langattomasti poliisin liikenneturvallisuuskeskukseen Helsingin Malmille, jossa kuvat käsitellään, ja ajoneuvon omistajalle lähetetään kirjallinen huomautus tai maksumääräys rekisterinumeron perusteella.


title: Nopeusvalvontakamera

text: 2010-luvun keskivaiheilla poliisi tehosti automaattista nopeusvalvontaansa, ja ylinopeuksista annetut huomautukset, rikesakot ja päiväsakot lisääntyivät nopeasti. Kun vuonna 2014 niitä annettiin yhteensä 334 000, vuonna 2018 niitä annettiin 609 000. Huomautuksia ja rikesakkoja annettiin vuonna 2018 suunnilleen yhtä paljon ja päiväsakkorangaistuksia yli 20 km/h ylityksistä noin kaksi prosenttia kokonaismäärästä.


title: Nopeusvalvontakamera

text: Vuonna 2017 nopeusvalvontakameroiden kuvauskohteina olivat Suomessa useimmin BMW-, Audi- ja Mercedes-Benz-merkeillä ajavat. Harvimmin ylinopeudesta rangaistiin Toyotalla, Suzukilla ja Ladalla ajavia. Ajettuja kilometrejä kohti peltipoliisi välähti useimmin amerikkalaismerkkien Dodge, Jeep ja Chevrolet kohdalla.


title: Nopeusvalvontakamera

text: 2010-luvun lopulla uusia valvontakameroita alettiin asentaa erityisesti kaupunkien liikennevalo-ohjattuihin risteyksiin. Nopeusvalvonnan lisäksi näin pyritään saamaan kiinni punaista valoa päin ajavia. Esimerkiksi alkuvuonna 2019 kerrottiin Helsinkiin olevan tulossa 70 uutta peltipoliisia, joista 60 asennetaan liikennevaloristeyksiin.


title: X-Men: First Class

text: X-Men: First Class on vuonna 2011 ensi-iltansa saanut brittiläis-yhdysvaltalainen supersankarielokuva, joka perustuu Marvel Comicsin luomaan suosittuun supersankariryhmään Ryhmä-X. Se on "X-Men"-elokuvasarjan viides osa ja toimii sarjan esiosana. Elokuvan ohjasi Matthew Vaughn ja tuotti Bryan Singer. Elokuva sijoittuu vuoteen 1962 keskelle Kuuban ohjuskriisiä, ja keskittyy professori Charles Xavierin (James McAvoy) ja Erik Lensherrin / Magneton (Michael Fassbender) johtamien ryhmittymien alkuperään sekä näiden konfliktiin maailmanvaltiutta tavoittelevan Sebastian Shawin (Kevin Bacon) ja Helvetintulen Klubin kanssa. Elokuvan muissa keskeisissä rooleissa näyttelevät Rose Byrne, Jennifer Lawrence, January Jones ja Oliver Platt, joista useimmat näyttelevät nuorempia versioita alkuperäisen trilogian hahmoista.


title: X-Men: First Class

text: Tuottaja Lauren Shuler Donner ajatteli esiosaelokuvaa Ryhmä-X:n jäsenistä nuorina jo "X-Men 2:n" tuotannon aikana, ja myöhemmin tuottaja Simon Kinberg ehdotti 20th Century Foxille sovitusta sarjakuvasarjasta an "", vaikka elokuva ei sen juonta tarkasti seuraakaan. Singer, joka ohjasi sekä "X-Menin" että "X-Men 2:n", osallistui projektiin vuonna 2009, mutta kykeni osallistumaan vain tuottamiseen ja käsikirjoittamiseen, muiden projektiensa takia. Matthew Vaughn, joka oli alun perin kiinnitettynä elokuviin "" ja "Thor", valittiin ohjaajaksi ja teki myös elokuvan lopullisen käsikirjoituksen työparinsa Jane Goldmanin kanssa. "First Class" korvasi myös suunnitteilla olleen Magneto-esiosaelokuvan.


title: X-Men: First Class

text: "First Classin" tuotanto alkoi elokuussa 2010, kuvausten päätyttyä joulukuussa ja lisäkuvausten päätyttyä huhtikuussa 2011, vain muutamia viikkoja ennen elokuvan ensi-iltaa kesäkuussa 2011. Tiukka aikataulu oli haaste kuudelle visuaalisista efekteistä vastaavalle yhtiölle, johon kuului tietokoneella toteutettuja maisemia ja näyttelijöiden digitaalisia kaksoiskappaleita. Kuvauspaikkoihin kuuluivat Oxford, Mojaven aavikko ja Georgia, äänikuvan ollessa työstettynä Pinewood Studiosilla ja 20th Century Foxin näyttämöillä Los Angelesissa. Kuvaus 1960-luvusta sai inspiraationsa sen aikaisista James Bond -elokuvista.


title: X-Men: First Class

text: "First Class" oli taloudellinen menestys, tullen elokuvasarjan seitsemänneksi eniten tuottaneeksi elokuvaksi ja saaden positiivisen vastaanoton sekä kriitikoilta että katsojilta, jotka ylistivät elokuvasarjan uutta alkua sekä näyttelemistä, käsikirjoitusta, ohjausta, toimintaa, visuaalisia efektejä ja Henry Jackmanin sävellyksiä, Toukokuussa 2014 sai ensi-iltansa jatko-osa "", joka toimi myös päätösosana alkuperäisen trilogian tarinalle, Singerin palatessa ohjaajaksi ja Vaughnin yhdeksi käsikirjoittajista.


title: X-Men: First Class

text: Nyt-liitteessä neljä kriitikkoa antoi elokuvalle pistekeskiarvon 2,5.


title: Fanzine (musiikkilehti)

text: FANzine oli silloin 31-vuotiaan Waldemar Walleniuksen perustama ja päätoimittama suomenkielinen musiikkilehti, jonka oli tarkoitus ilmestyä neljä kertaa vuodessa Tampereelta käsin. Lehdestä ilmestyi kuitenkin vain neljä numeroa. Painopaikkana oli aluksi porilainen Satakunnan Kirjateollisuus ja numeron 2/1981 osalta pirkkalalainen Lehtijussi Oy. Kyseessä oli neljäs Walleniuksen perustama musiikkilehti.


title: Fanzine (musiikkilehti)

text: FANzinen ensimmäinen numero ilmestyi vuonna 1980. Siinä oli sata sivua ja se maksoi 11,50 markkaa. Walleniuksen lisäksi sen tekoon olivat osallistuneet MUSA- ja/tai Soundi-lehdistä tutut Dougie Gordon, Väiski Sappinen ja Timo Kanerva. Graafisena taiteilijana toimi Juho Juntunen, joka on suunnitellut myös lehden logon. Lehden avustajia olivat myös Blues News -lehden soul-asiantuntija Heikki Suosalo, Jussi Niemi, Timo Vähäsilta ja Anssi Alanen.


title: Fanzine (musiikkilehti)

text: Lehti oli tarkoitettu levykeräilijöille ja muille musiikin ystäville eli se oli logonkin mukaan "Musiikin ystävien asian tunteva lehti". Logossa on myös lueteltu tärkeimmät lehdessä käsitellyt musiikkigenret: Rock & roll, pop, soul, reggae, blues, country, folk ja jazz. Kuten Wallenius ensimmäisen numeron 1/80 "Pää"-kirjoituksessa toteaa, hänen silloisella projektillaan Soundilla oli tarpeeksi aiheita käsitellessään mm. uuden aallon mukanaan tuomia ajankohtaisia musiikkitapahtumia, joten "vähemmistömusiikin" esittelemiseen tarvittiin Walleniuksen mielestä vielä uusi lehti. Laaja-alaisuutensa vuoksi sen ei kuitenkaan ollut tarkoitus kilpailla sellaisten suomalaisten erikoislehtien kuin Blues News ja Folk & Country kanssa. Wallenius myös toivoi, että uuden lehden myötä sen toimialaan kuuluvan musiikin tarjonta Suomessa monipuolistuisi.


title: Fanzine (musiikkilehti)

text: Alkuperäisten artikkeleiden lisäksi lehdessä oli käännettyjä artikkeleita sellaisista fanzine-lehdistä kuin Black Music, Goldmine, Living Blues, Not Fade Away, Omaha Rainbow, Time Barrier Express ja ZigZag.


title: Fanzine (musiikkilehti)

text: Lehdessä oli muun muassa osasto "Old Junk – "Löydöt"", jossa lukijat voivat esitellä omia levyjään. Wallenius myös toivotti tervetulleeksi laajemmatkin artikkelit. Tämä jo senkin vuoksi, että Walleniukselta oli kulunut pari kuukautta yksistään laatiessaan numerossa 2/80 ollutta Jerry Lee Lewis -diskografiaa! Lehti julkaisi myös lukijoiden kirjeitä "Mielipiteet"-palstalla, vastasi musiikkia koskeviin tiedusteluihin "Kysymykset"-palstalla ja tarjosi ilmaista palstatilaa pikkuilmoituksille.


title: Fanzine (musiikkilehti)

text: Tilausmaksujen ja irtonumeromyynnin lisäksi lehti rahoitti toimintaansa julkaisemalla musiikkiin liittyviä mainoksia.


title: Oscar Behm

text: Carl Oscar Behm (24. joulukuuta 1867 Hangelby, Sipoo – 1. kesäkuuta 1933 Porvoo) oli suomalainen maanviljelijä ja ruotsin kielellä kirjoittanut kirjailija.


title: Oscar Behm

text: Behm kävi keskikoulun ja 1886–1888 Helsingin kauppakoulun sekä opiskeli sitten maataloutta ensin 1893 maatalouskoulussa Suomessa ja sitten ulkomailla Ruotsissa, Tanskassa ja Saksassa. Hän toimi maatilan vuokraajana ja tilanhoitajana Kirkkonummella ja Porvoon maalaiskunnassa. Behm oli myös Porvoon maalaiskunnan kunnansihteerinä ja vuosina 1899–1900 hän toimi Wasa-Posten-lehden toimittajana. Viimeksi Behm asui Tikkurilan Fastbölessä vuodesta 1928 alkaen.


title: Oscar Behm

text: Behm kirjoitti realistiseen ja naturalistiseen tyyliin uusmaalaisesta maalaiselämästä. Hän käsitteli monia ajankohtaisia ongelmia kuten torpparikysymystä ja naisten asemaa mutta ei ottanut kantaa silloin ajankohtaiseen kielikysymykseen. Behmin ensimmäinen novellikokoelma "Folkliv" ilmestyi 1886. Behm piti esikuvinaan muun muassa Pietari Päivärintaa ja Karl August Tavaststjernaa.


title: Tolva

text: Tolva on kylä Posion kunnassa, joka sijaitsee noin kolmenkymmenen kilometrin päästä kunnan keskustasta Aholasta koillisen suuntaan.


title: Tolva

text: Riisitunturin matkailukylänä tunnettu Tolvan kylä on kulttuurihistorialtaan mielenkiintoinen. Tolva kuului vielä 1600-luvulla Kemin Lapin metsäsaamelaisten asuinalueeseen, Kitkan Kylään, jossa pääelinkeinona olivat metsästys ja kalastus, ja jossa uskonnolla, shamanismilla, oli tärkeä merkitys. Itse sana Tolva juontaa juurensa sanasta tolvata, joka merkitsee lapin kielellä poron hiljaista juoksua, tolvaamista.


title: Tolva

text: Kyläläiset ovat yrittelijästä väkeä, joka saa elantonsa maa-, karja- ja metsätaloudesta, mutta myös poronhoidosta ja matkailusta. Kylällä sijaitsevat muun muassa Pot Novan keramiikkapaja ja tehtaanmyymälä ja Korpihillan kahvisalonki ja puoti.


title: Matthew Vaughn

text: Matthew Vaughn (s. 7. maaliskuuta 1971 Lontoo) on englantilainen elokuvatuottaja ja -ohjaaja.


title: Matthew Vaughn

text: Vaughn on tuottanut muun muassa elokuvat "Puuta, heinää ja muutama vesiperä" (1998), "Snatch – hävyttömät" (2000), "Harry Brown" (2009) ja "Fantastic Four" (2015) ja ohjannut elokuvat "Layer Cake – diilerin käsikirja" (2004), "Tähtisumua" (2007), "Kick-Ass" (2010), "" (2011) ja "" (2015). Alun perin Vaughnin oli tarkoitus ohjata myös vuonna 2014 ilmestynyt "", mutta hän vetäytyi hankkeesta lokakuussa 2012.


title: Matthew Vaughn

text: Vaugh on tehnyt yhteistyötä etenkin elokuvaohjaaja Guy Ritchien ja käsikirjoittaja Jane Goldmanin kanssa. Lisäksi hän on työskennellyt erityisesti Jason Stathamin, Vinnie Jonesin, Jason Flemyngin, Sienna Millerin, Brad Pittin, Mark Strongin, Robbie Geen, Alan Fordin, Tamer Hassanin, Dexter Fletcherin ja Rade Šerbedžijan kanssa.


title: Matthew Vaughn

text: Vaughn on ollut naimisissa saksalaismalli Claudia Schifferin kanssa vuodesta 2002. Heillä on kolme lasta: poika Caspar Matthew (2003) ja tyttäret Clementine de Vere Dummond (2004) ja Cosima Violet (2010).


title: Evita (lehti)

text: Evita oli Bonnier Publications Oy:n julkaisema, 10 kertaa vuodessa ilmestynyt naistenlehti. Lehti lanseerattiin maaliskuussa 2010. Lehden pääkohderyhmä oli hyvinvoinnistaan kiinnostuneet naiset.


title: Evita (lehti)

text: Evita julkaisi uudet verkkosivut huhtikuussa 2011. Sivuston sisältö painottuu erityisesti blogeihin. Mukana ovat muun muassa näyttelijä Laura Malmivaaran ja Evitan entisen päätoimittajan Minna Hietakankaan blogit.


title: Evita (lehti)

text: KMT 2010 levikkitietojen mukaan lehden levikki oli 28 470.


title: Evita (lehti)

text: Bonnier lopetti Evitan julkaisemisen yt-neuvottelujensa seurauksena vuonna 2013 ja lehden viimeinen numero ilmestyi 21. elokuuta.


title: Le Scrawl

text: Le Scrawl on saksalainen fuusiojazz-yhtye, jonka perustivat Peter Weiss ja Mario Anders Potsdamissa, Saksassa vuonna 1990.Studioalbumit


title: Le Scrawl

text: EP:t


title: Le Scrawl

text: Kokoelma-albumit


title: Le Scrawl

text: 7" singlet


title: Love?

text: Love? on poplaulaja Jennifer Lopezin seitsemäs studioalbumi, joka julkaistiin 28. huhtikuuta 2011. Albumin suureksi hitiksi muodostui sen ensimmäinen single "On the Floor", jolla vierailee rap-artisti Pitbull.


title: Love?

text: Albumi ylsi toisella listaviikollaan Suomen virallisen listan sijalle 5.


title: Divaani (lehti)

text: Divaani oli Bonnier Publications Oy:n perustama ja alkuvuodesta 2014 Aller Medialle siirtynyt, 9 kertaa vuodessa ilmestynyt sisustuslehti. Lehti lanseerattiin keväällä 2008. Painettu lehti lopetettiin syksyllä 2015.


title: Divaani (lehti)

text: Divaani-lehden levikki oli loppuaikoina 29 827 kappaletta.


title: Divaani (lehti)

text: Bonnier kertoi lokakuussa 2007 aloittavansa seuraavan vuoden maaliskuussa 9 kertaa vuodessa ilmestyvän sisustuslehden, jonka pääkohderyhmää ovat 35–55-vuotiaat naiset. Lehden päätoimittajaksi valittiin "Avotakka"-lehden toimituspäällikkö Jenny Brandt ja ulkoasuvastaavaksi "Deko"-lehden AD Anu Koski.


title: Divaani (lehti)

text: "Divaanin" lehtikonseptin suunnitteli seitsenhenkinen kehitysryhmä, jonka ydinjoukko oli sama kuin Bonnierin menestyksellisesti lanseeraamassa "Olivia"-lehdessä. Lehden sisällössä noin kolmannes oli aluksi Bonnierin muiden sisustuslehtien kuten Tanskan markkinajohtajan "Bo Bedren" materiaalia. Lehden lanseerauksessa luotettiin yhä vahvistuvaan sisustustrendiin: Bonnierin 2007 Taloustutkimuksella teettämän kyselyn mukaan 56 prosenttia suomalaisista 35–54-vuotiaista naisista oli valmis tinkimään muista menoista sisustuksen vuoksi ja 66 prosenttia sanoi haluavansa, että heidän sisustusratkaisunsa herättävät myönteistä huomiota.


title: Divaani (lehti)

text: Kesäkuun alusta 2011 "Divaani"-lehti avasi verkossa oman blogiyhteisön, jonka tavoitteina oli luoda vuorovaikutteinen ja visuaalinen verkkoyhteisö edistämään suomalaista sisustus- ja kodinlaittokulttuuria. Divaaniblogit-yhteisössä oli alkuvaiheessa mukana yksitoista blogia: "Avaruusasema, Adalmina's Secret, Cosy home, Kesällä kerran, Kettukarkki, Kotilo, Lounatuulia, Pics, dots and stripes, Sisustuskärpänen, Vihreä talo" ja "Villi piha". Ennen yhteisön muodostumista niillä oli yhteensä noin 20 000 viikottaista lukijaa.


title: Divaani (lehti)

text: Alkuvuodesta 2014 "Divaani" siirtyi Bonnierin muiden yleisaikakauslehtien "Olivia" ja "Costume" mukana Aller-kustantamolle. Kesällä 2015 Aller ilmoitti "Divaanin" ja "Olivian" paperiversioiden julkaisun loppuvan vuoden 2015 lopussa niiden mainosmyynnin laskusta johtuvan tappiollisuuden takia.


title: Fredrikson

text: Fredrikson tai Fredriksson on muun muassa seuraavien henkilöiden sukunimi:


title: Neliporrasmalli

text: Neliporrasmalli on liikenteen nelivaiheinen ennusteprosessi, jossa lasketaan matkatuotokset, matkojen suuntautuminen, kulkutavan valinta ja reitin valinta. Neliporrasmalleja käytetään yleisesti strategisissa seudullisissa liikennemalleissa.


Neliporrasmalli


title: Viktor Semenov

text: Viktor Aleksandrovitš Semenov (12. helmikuuta 1858 Pietari – 1919 Moskova) oli venäläinen Markovin senaatin ja Borovitinovin senaatin jäsen. Hän toimi aikaisemmin Helsingin yliopiston venäjän kielen ja kirjallisuuden professorina ja virkamiehenä.


title: Viktor Semenov

text: Semenovin vanhemmat olivat virkamies Alexander Petrovitš Semenoff ja Anna Petrovna Ljubimoff. Hän pääsi ylioppilaaksi 1877 ja suoritti kandidaatin tutkinnon 1881.


title: Viktor Semenov

text: Semenov toimi Pietarin 5. lyseon venäjän kielen ja kirjallisuuden opettajana 1884–1890. Hän oli Helsingin yliopiston venäjän kielen ja kirjallisuuden vt. professorina 1890-1893 ja professorina 1893–1896. Professorina Semenov pyrki erityisesti kartuttamaan yliopiston venäläisen kirjaston kokoelmia. Tämän jälkeen Semenov toimi Aleksanterin kimnaasin johtajana 1896–1904 ja oli Suomen kenraalikuvernöörin kanslian virkamiehenä erityistehtävissä 1904–1912. Hänestä tuli hovineuvos 1890, kollegineuvos 1893, valtioneuvos 1898 ja todellinen valtioneuvos 1905.


title: Viktor Semenov

text: Semenov toimi Markovin ja Borovitinovin senaateissa kirkollisasiain toimituskunnan apulaispäällikkönä 1912–1917. Hän erosi venäläistyneen senaatin mukana tsaarivallan kukistuessa 26. maaliskuuta 1917.


title: Viktor Semenov

text: Semenov oli naimisissa vuodesta 1888 Nadeschda Pestrikoffin kanssa. Heillä oli kolme lasta.


title: Abd ar-Rahman II

text: Abd ar-Rahman II oli neljäs Umaijadi-dynastiaan kuulunut Cordoban kalifaatin emiiri vuosina 822-52 isänsä Hakam I:n jälkeen.


title: Abd ar-Rahman II

text: Abd ar-Rahman osallistui isänsä hallintokaudella veriseen Toledon kapinan kukistamiseen, ja peri isältään rauhoitetun valtakunnan, joka eli al-Rahmanin hallitusvuosina loisteliainta aikaansa. Emiiri suosi musiikkia ja muita taiteita, ja Ziryab-nimisestä muusikosta tuli jopa yksi hänen tärkeimpiä neuvonantajistaan. Myös sulttaanitar Tarub ja eunukki Nasr vaikuttivat voimakkaasti hallintoon ja vuosien mittaan kolmikon välinen kilpailu johti keskusvallan rappeutumiseen:Meridan kristityt nousivat kapinaan, samoin Toledon asukkaat. Ebron laakson vaikutusvaltainen Banu Quasi aiheutti emiirille hankaluuksia ja hän solmi diplomaattisuhteet Kaarle Kaljupään kanssa. Myös viikinkien ilmaantuminen vuonna 844 sai aikaan diplomaattista toimintaa: emiiri lähetti etevän Dzahdza Bekrin Tanskaan.


title: Abd ar-Rahman II

text: Abd ar-Rahman II kuoli 22. syyskuuta 852 ja häntä seurasi emiirinä hänen poikansa Muhammad I (852–886).


title: Oulun Reserviupseerikerho

text: Oulun Reserviupseerikerho ry (ORUK) on vuonna 1933 perustettu maanpuolustusjärjestö. Yhdistys on Pohjois-Pohjanmaan Reserviupseeripiiri ry:n jäsen ja 17. toukokuuta 1931 perustetun Suomen Reserviupseeriliiton (RUL) alainen jäsenyhdistys. Yhdistyksen tarkoituksena on jäsentensä sotilaallisten tietojen, johtamiskyvyn ja valmiuksien ylläpito, sekä toimia jäsentensä yhdyssiteenä Reserviupseeriliittoon, Maanpuolustuskoulutusyhdistykseen, Puolustusvoimiin ja muihin maanpuolustuksellisiin yhdistyksiin ja kiltoihin. Yhdistyksen toiminnan päämääränä on Suomen kokonaisturvallisuuden edistäminen. Yhdistys ei osallistu puoluepoliittiseen toimintaan.


title: Oulun Reserviupseerikerho

text:
Yhdistyksen toimialue on Oulun kaupunki ja jäsenmäärä on yli 700 reserviupseeria. Jäsenmäärällä mitattuna ORUK on Suomen kolmanneksi suurin reserviupseerikerho. Oulun Reserviupseerikerhon jäsensivu (entinen Reserviupseerilehti eli RELE) ilmestyy Pohjan Poika -lehdessä.
Oulun Reserviupseerikerho ry:n perustava kokous kutsuttiin sanomalehti-ilmoituksella 22. huhtikuuta 1933 Pohjanmiesten kerholle keskustelemaan reserviupseerikerhon tarpeellisuudesta ja perustamisesta. Tässä kokouksessa päätettiin perustaa Oulun Rererviupseerikerho ry. Reserviupseerikerhoon liittyi jo tässä perustavassa kokouksessa noin 30 jäsentä. Ensimmäinen Oulun Reserviupseerikerho ry:n johtokunta (eli hallitus) sai perustamiskokouksessa seuraavan kokoonpanon: puheenjohtaja kapteeni H. Nieminen, varapuheenjohtaja kapteeni E. Kärnä, sihteeri insinööriluutnantti A. Ruuska, taloudenhoitaja insinööriluutnantti A. Ruuska, jäsenet kapteeni J. Kara, insinööriluutnantti E. Viljo, vänrikki O. Piikivi ja vänrikki A. Takalo.


title: Oulun Reserviupseerikerho

text: Suomen sodat vuosina 1939–1945 vaativat Oulun Reserviupseerikerholta raskaat uhrit. Kerhon jäsenistä kaatui 56 reserviupseeria, heistä 7 kaatui talvisodan aikana ja jatkosodan aikana kaatui 49 reserviupseeria. Korkeimman sotilaallisen tunnustuksen saavutti kaksi Oulun Reserviupseerikerho ry:n jäsentä. Kerhon jäsenistä Mannerheim-ristin ritariksi nimettiin luutnantti Paavo Koli ja vänrikki Arvo Mörö.


title: Oulun Reserviupseerikerho

text: Kerhon toiminta on ollut sen perustamisesta lähtien hyvin vilkasta ja jäsenistön koulutus on alusta alkaen ollut yksi päätoimintamuodoista. Toiminnan käynnistyttyä keskityttiin koulutukseen, jonka tavoitteena oli peruskoulutuksen täydentäminen. Suomen sotien 1939–1945 aikana kerholla ei ollut varsinaista toimintaa. Sota-ajan jälkeen toiminta lähti nihkeästi liikkeelle ja liikkui jopa huhuja reserviupseeritoiminnan lakkauttamisesta. Noina vaikeina vuosina kerhon toimintaan kuului yhteishengen ylläpitäminen. Autettiin vaikeuksiin joutuneiden omaisia ja pyrittiin parantamaan jäsenistön fyysistä kuntoa erilaisin kilpailuin, myös kerhoillat alkoivat tuona aikana. Vuonna 1947 käynnistyneen urheilutoiminnan myötä Oulun Reserviupseerikerhossa kilpailtiin latusuunnistuksessa, suunnistuksessa ja hiihdossa. Vasta 1950-luvulla päästiin uuteen nousuun.


title: Oulun Reserviupseerikerho

text: Vuonna 1950 perustettiin naistoimikunta, joka on ollut suurena apuna varojen keräämisessä. Oulun Reserviupseerikerho ry:n ensimmäinen lippu naulattiin ja vihittiin käyttöön 22. maaliskuuta 1953. Ampumaharjoitukset tulivat toimintaan mukaan vasta vuonna 1954 oikeusministeriön myönnettyä siihen luvan. 1960-luvulla mukaan tulivat myös lento- ja jalkapallo, 3-ottelu, uinti, ampumahiihto, partiokilpailut ja prosenttimarssit ja -hiihdot. 1950-luvulla nuoria alettiin innostamaan mukaan kerhon toimintaan ja vuonna 1959 perustettiin nuorten upseerien oma toimikunta ja vuonna 1961 perustettiin Oulun Yliopiston Reserviupseerit. Ehkä Oulun Reserviupseerikerhon monipuolisin kausi ja jäsenmäärän huippu oli 1970-luvun vaihteessa, jolloin edettiin voimakkaasti aatteellisella rintamalla, koulutustoiminnassa ja yleisen johtamistaidon kohottamisessa. Maanpuolustustietouden ja -tahdon levittäminen myös jäsenistön ulkopuolelle vakiintui viime vuosikymmenien aikana.


title: Eager to Please (Le Scrawlin albumi)

text: Eager to Please on saksalaisen fuusiojazz-yhtye Le Scrawlin EP-levy, joka on julkaistu vuonna 2004.


title: Eager to Please (Le Scrawlin albumi)

text: Kaikki kappaleet kirjoittanut Mario Anders sekä sovittanut Le Scrawl.


title: SUKOL

text: Suomen kieltenopettajien liitto SUKOL ry on vuonna 1957 perustettu kieltenopettajien pedagoginen järjestö ja yhteistyöverkosto, joka toimii kieltenopettajien ja kieltenopetuksen aseman sekä kansainvälistymisen edistämiseksi. SUKOLissa on jäseniä yhteensä noin 5 500. Heitä yhdistää koulutustausta ja kiinnostus vieraisiin kieliin ja kulttuureihin. Jäsenistössä on opettajia kaikilta eri koulutusasteilta.


title: SUKOL

text: SUKOLilla ei ole henkilöjäseniä, vaan kaikki jäsenet kuuluvat SUKOLiin piiriyhdistyksen kautta. Piiriyhdistys määräytyy asuin- tai työpaikan perusteella jäsenen oman valinnan mukaan. Piirien tehtävänä on huolehtia paikallisesta edunvalvonnasta ja tarjota jäsenilleen koulutus- ja virkistystoimintaa.


title: SUKOL

text: Lisäksi jäsenet voivat liittyä yhteen tai useampaan kahdeksasta valtakunnallisesta kieliyhdistyksestä, englanti, espanja, italia, ranska, ruotsi, saksa, venäjä ja finska. Kieliyhdistyksillä on oma vuotuinen jäsenmaksunsa, jota vastaan ne tarjoavat jäsenpalveluja.


title: SUKOL

text: SUKOL julkaisee Tempus-lehteä, joka ilmestyy 6–7 kertaa vuodessa. Tempus on perustettu vuonna 1966, ja se on kieltenopettajien ja kieltenopetuksesta kiinnostuneiden ammatti- ja asiantuntijalehti. SUKOLin jäsenet saavat lehden kotiin kannettuna.


title: Turn It Down

text: ”Turn It Down” on brittiläisen Sweet-yhtyeen kappale ja single vuonna 1974 ilmestyneeltä albumilta "Desolation Boulevard". Se oli yhtyeen viimeinen single, jonka olivat kirjoittaneet Nicky Chinn ja Mike Chapman Sweetin jäsenten sijaan.Väistö, Perttunen 2003, s.46. Kyseessä on raa'an riffin omaava hard rock -kappale.Väistö, Perttunen 2003, s.44.


title: Turn It Down

text: Single ilmestyi RCA Recordsin julkaisemana marraskuussa 1974. Kappale oli joutua sanoitusrivinsä ”For God's sakes, turn it down!” () vuoksi pannaan BBC:n radiokanavilla, koska pelättiin, että radiokuuntelijat noudattaisivat kyseistä kehotusta.Väistö, Perttunen 2003, s.46. Yhdysvalloissa singlen julkaisi sama yhtiö.Väistö, Perttunen 2003, s.138.


title: Turn It Down

text: ”Turn It Down” ei yltänyt Britanniassa sijaa 41 korkeammalle, mutta saavutti suurempaa menestystä Manner-Euroopassa; Länsi-Saksassa ja Norjassa se pääsi sijalle 4. Kappale ei saavuttanut sijoitusta Yhdysvalloissa.


title: Turn It Down

text: Rateyourmusic.com-sivuston käyttäjien mielestä ”Turn It Down” on vuoden 1974 379:nneksi paras singlejulkaisu.


title: Turn It Down

text: Alkuperäisen singlen B-puolella oli yhtyeen itse tekemä kappale ”Someone Else Will”, joka oli siistitympi versio yhtyeen konserteissa esittämästä kappaleesta ”Burning/Someone Else Will”. Kyseinen versio oli sanoitustensa ”If we don't fuck you, then someone else will” vuoksi julkaisukelvoton. Vuonna 1973 Sweet oli julkaissut ”Hell Raiser” -singlen B-puolella toisen sensuroidun version samasta kappaleesta nimellä ”Burning”.Väistö, Perttunen 2003, s.46.Väistö, Perttunen 2003, s.33. Espanjan-painoksessa B-puolena oli "Desolation Boulevard" -albumille sisältyvä ”Breakdown”.Väistö, Perttunen 2003, s.138.


title: Turn It Down

text:
A-puoli
B-puoli


title: Dia Mirza

text: Dia Mirza (syntymänimeltään Dia Handrich; s. 9. joulukuuta 1981 Hyderabad, Andhra Pradesh), on intialainen malli ja näyttelijä, joka on esiintynyt useissa Bollywood-elokuvissa. Hän oli Miss Intian toinen perintöprinsessa vuonna 2000, joten hän pääsi edustamaan maataan Miss Asia Pacific -kilpailuun, jonka hän voitti.


title: Dia Mirza

text: Dia Mirza syntyi ja kasvoi Hyderabadissa. Hänen saksalainen isänsä ja bengalilainen äitinsä erosivat hänen ollessaan neljävuotias, ja molemmat menivät uusiin naimisiin. Mirza käyttää isäpuolensa sukunimeä.


title: Korpihilla

text: Korpihilla Ritva Kokko Ky on vuonna 1997 perustettu suomalainen luonnontuotteisiin keskittyvä elintarvikeyritys. Korpihillan tuotantotilat, kahvila ja puoti sijaitsevat Posiolla Tolvan kylässä vanhassa yrityksen tarpeisiin kunnostetussa koulurakennuksessa. Ympärivuotisen puodin ohella Tolvan pihapiirissä toimii kesäisin Korpihillan Mamsellin maalaispuoti, jonka valikoimaan kuuluvat myös sisustus- ja lahjaesineet ja lähiruoka.


title: Korpihilla

text: Korpihilla valmistaa hillasta eli lakasta ja muista luonnonmarjoista muun muassa marmeladia ja makeisia, hyytelöitä, siirappeja, suklaakonvehteja. Kuusen vuosikasvuista eli kerkistä yritys valmistaa Kuohuva Kuusenkerkkä -juomaa. Se on Suomen ensimmäinen täysin alkoholiton kuohuva juhlajuoma. Juomaa myy muun muassa Stockmann ja Ruohonjuuri sekä eri maatilatorit, ja sen ovat ottaneet listalleen myös monet suomalaisuutta korostavat ravintolat, kuten Helsingin Savoy ja Tampereen Näsinneula.


title: Korpihilla

text: Korpihilla Ritva Kokko Ky palkittiin vuonna 2005 yhtenä seitsemästä yrityksestä Maataloustuottajain Keskusliiton Pro Maaseutu -palkinnon Lapin aluekilpailussa. Lisäksi Ritva Kokko voitti vuonna 2002 MTK:n Lahjakas Yrittäjä -liikelahjakilpailussa kuusenkerkkä-lahjapakkauksellaan. Samassa kilpailussa hillanmuotoiset hillamarmeladit saivat kunniamaininnan.


title: Korpihilla

text: Yrityksen hillamarmeladit saivat kunniamaininnan ravintola-alan ammattilaisille suunnatun Viisi Tähteä -lehden Suomen Paras Elintarvike 2004 -kilpailussa Vuonna 2005 Viisi Tähteä arvioi Korpihillan Kuohuva Kuusenkerkkä-juoman jaetulle ykkössijalle vuosittaisessa Suomen Paras Juoma -kilpailussaan. Seuraavana vuonna lehti palkitsi Korpihillan siirapinvalmistuksen Suomen Parhaana Prosessina.. Vuonna 2007 Ritva Kokkolle myönnettin Posion yrittäjäpalkinto. Antti-patsaan Ritva Kokko vastaanotti vuonna 2011 paikalliskultturin ja luonnontuotteiden käytön edistämisestä.


title: Korpihilla

text: Vuonna 2007 Ritva Kokko herätti sijoittajien kiinnostuksen jatkoneuvotteluihin MTV3:n Leijonan kita -ohjelmassa. Vuonna 2009 huippukokki Markus Maulavirta vei Yhdysvaltain Valkoisen talon kokille suomalaisen ruokakorin, johon sisältyi myös pullo Korpihillan kuusenkerkkäjuomaa. Vuonna 2018 Ritva Kokon kahvilaksi muuttama vanha kansakoulu selviytyi kymmenen finalistin joukkoon MTV:n "Suomen kaunein koti" -ohjelman viidennellä tuotantokaudella.


title: Jay Spearing

text: Jay Francis Spearing (s. 25. marraskuuta 1988 Wallasey, Englanti) on englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigan Liverpoolia.


title: Suur Tõll (vuoden 1980 elokuva)

text: Suur Töll on virolaisen Jüri Arrakin vuonna 1980 tekemä animaatioelokuva. Elokuva kertoo samannimisestä virolaisessa mytologiassa esiintyvästä, saarenmaalaisesta hiidestä/jättiläisestä. Elokuvassa oli vahvoja nationalistisia piirteitä, ja se kiellettiinkin Neuvostoliitossa.


title: Suur Tõll (vuoden 1980 elokuva)

text:
Suur Tõll on hiidenmaalainen jättiläinen, joka rakentaa vaimonsa kanssa taloa. Tõllin vastustaja Piru lähettää saksalaiset ritarit valtaamaan Hiidenmaan ja alistamaan virolaiset kristityiksi. Monia virolaisia ja hiisiä tapetaan, kunnes Suur Tõll puuttuu asiaan. Töll torjuu saksalaisten ensimmäisen hyökkäyksen, mutta samalla Piru hajottaa hänen talonsa, surmaten samalla Suur Tõllin vaimon. Tästä kimmastuneena Tõll heittää Pirun mereen, haudaten samalla vaimonsa.
Saksalaiset hyökkäävät Tollin kimppuun, ja lopulta Tõll saa surmansa vietyään monia ritareita ensin mukanaan.


title: ILP

text: ILP voi tarkoittaa seuraavia asioita:


title: Hannele Harju

text: Heli Hannele Harju (s. 2. marraskuuta 1951 Kauhajoki) on suomalainen yleisurheilija, joka kilpaili aikuisten maaottelutasolla 1960–1970-lukujen taitteessa. Hän edusti seuratasolla Kauhajoen Karhua.


title: Hannele Harju

text: Harju sijoittui Helsingin EM-kilpailuissa 1971 viisiottelussa 19:nneksi. Maaotteluissa hän sijoittui parhaimmillaan toiseksi pituushypyssä Göteborgin 1971 ulkorata- ja 1972 hallimaaottelussa. Hän voitti pituushypyn ja viisiottelun Suomen-mestaruuden 1971. SM-hopeaa hän saavutti 200 metrin aitajuoksussa ja viisiottelussa 1970 sekä SM-pronssia pituushypyssä 1969, 1970 ja 1972. Sisäratojen SM-kilpailuissa hän oli pituushypyssä kolmas 1972.


title: Joseph Tainter

text: Joseph Anthony Tainter (s. 8. joulukuuta 1949) on yhdysvaltalainen antropologi ja historioitsija.


title: Joseph Tainter

text: Tainter opiskeli antropologiaa Kalifornian yliopistossa sekä Northwestern Universityssä, missä hän suoritti tohtorin oppiarvon vuonna 1975. Hän toimii tällä hetkellä professorina Utahin osavaltionyliopiston ympäristö- ja yhteiskuntatieteen laitoksessa. Aikaisemmin hän on toiminut yhdysvaltalaisen Rocky Mountain Forest and Range Experiment Stationin kulttuuriperintötutkimuksen projektinjohtajana sekä New Mexicon yliopiston antropologian professorina.


title: Joseph Tainter

text: Lukuisten artikkeleiden ohella hänen tunnetuin teoksensa on "The Collapse of Complex Societies" (1988), joka käsittelee mayojen korkeakulttuurin, Chacon kanjonin pueblointiaanikulttuurin sekä Rooman valtakunnan romahduksia verkkoteorian, energiatalouden ja kompleksisuusteorian näkökulmista. Tainterin mukaan kompleksisten yhteiskuntien säilyminen tai romahdus seuraa onnistumisesta tai epäonnistumisesta ongelmanratkaisussa ja yhteiskunnat romahtavat, kun niiden lisäinvestoinnit kompleksisuuteen eivät enää tuota riittävää rajahyötyä. Romahdus merkitsee nopeaa yhteiskunnan kompleksisuuden vähenemistä.


title: Joseph Tainter

text: Tainterin pääteoksen "The Collapse of Complex Societies" mukaan yhteiskuntien kompleksisuus kasvaa niiden pyrkiessä ratkaisemaan ongelmia. Lisääntyvä sosiaalinen kompleksisuus voidaan tunnistaa työnjaollisesta eriytymisestä ja erikoistumisesta, sitä säätelevien mekanismien kasvusta, symbolisen ja abstraktin viestinnän lisääntymisestä sekä sellaisen informaation tuottamiseen ja käsittelyyn erikoistuneen yhteiskuntaryhmän olemassaolosta, joka ei itse suoraan osallistu materiaaliseen tuotantoon. Kompleksisen yhteiskunnan ylläpito vaatii huomattavasti energiaa ja ympäristöresursseja. Kun kompleksinen yhteiskunta kohtaa jonkin ongelman, kuten maatalouden heikentymisen, pyrkii se vastaamaan ongelmaan luomalla uuden kerroksen byrokratiaa, infrastruktuuria tai yhteiskuntaluokkia.


title: Joseph Tainter

text: Pääteoksessaan Tainter soveltaa malliaan kolmeen historialliseen romahtaneeseen kompleksiseen yhteiskuntaan, jotka ovat mayojen korkeakulttuuri, Chacon kanjonin pueblointiaanikulttuuri sekä Rooman valtakunta. Esimerkiksi Roomassa maatalouden tuottavuuden hitaasti heiketessä ja väestön kasvaessa henkeä kohden käytössä olleen energian määrä laski. Roomalaiset 'ratkaisivat' ongelman valtaamalla naapuriensa energialähteitä (konkreettisesti tämä tarkoitti metalleja, viljaa, orjia jne.). Rooman valtakunnan kasvaessa kommunikaatiojärjestelmien, hallinnon ja linnoitusjärjestelmien kustannukset kuitenkin kasvoivat mukana. Lopulta kustannukset kasvoivat niin suuriksi, että uusien valloitusten hyödyt eivät kattaneet ongelmanratkaisun kustannuksia, joita muodostui esimerkiksi vihollisten hyökkäysten ja satomenetysten myötä. Domitianus ja Konstantinus Suuri pyrkivät ratkaisemaan tilanteen kasvattamalla ja tiukentamalla hallintoa, mutta tämä vain johti väestöön kohdistuneen rasituksen kasvuun. Valtakunta jakautui kahtia, joista läntinen puolisko pian hajosi pikkuvaltioiksi. Rikkaampi itäinen osa säilyi pidempään eikä varsinaisesti romahtanut, mutta se kuihtui hitaasti voimakkaiden naapureiden hyödyntäessä sen heikkoutta.


title: Joseph Tainter

text: Yleisen olettaman mukaan Länsi-Rooman tuho oli katastrofi valtakunnan asukkaille. Tainter kuitenkin väittää, että se oli jopa toivottava tapahtuma aikakauden ihmisille, joiden elintaso itse asiassa kohosi romahduksen myötä. Arkeologinen tutkimus on ihmisluiden avulla voinut osoittaa, että keskimääräinen ravitsemustaso nousi romahduksen jälkeen monissa osissa valtakuntaa. Tavalliset ihmiset hyötyivät imperiumin tuhosta, koska heidän ei enää tarvinnut investoida kalliin järjestelmän ylläpitoon. Tainter huomauttaa, että lännessä paikallisväestöt monessa tapauksessa tervehtivät hyökkääviä barbaareja vapauttajina.


title: Joseph Tainter

text: Tainter aloittaa teoksensa kategorisoimalla aikaisempia, usein epäjohdonmukaisia selityksiä yhteiskuntien romahduksista. Tainterin mukaan vihollisen invaasiot, satojen epäonnistumiset, nälänhädät, tautiepidemiat tai ympäristöongelmat saattavat olla näennäisiä syitä romahdukselle, mutta lopullinen selitys löytyy yhteiskuntien sisäisestä rakenteesta, eli "sosiaaliseen kompleksisuuten suunnattujen lisäinvestointien rajahyödyn alenemisesta". Näkemys poikkeaa esimerkiksi Jared Diamondin teoksesta "", jossa Diamond keskittyy ympäristön kulumisesta aiheutuviin ongelmiin. Tainter myös esittää tilastoja, joiden mukaan modernien teollisuusyhteiskuntien investoinnit energiaan, koulutukseen ja teknologiaan tuottavat alenevaa rajahyötyä. Nykyaikainen globalisoituva maailma kohtaa monia samoja ongelmia, jotka tuhosivat muinaisia sivilisaatioita.


title: Joseph Tainter

text: Tainter ei kuitenkaan ehdottomasti ennusta teollisuusyhteiskunnan romahdusta, sillä jokin teknologinen innovaatio tai uusi energianlähde saattaa ainakin väliaikaisesti kasvattaa investointien rajahyötyä. Toisin kuin naapuriyhteiskuntien valtaaminen, joka aina lopulta tuottaa alenevaa rajahyötyä, tuottavuuden kasvattaminen uusilla innovaatioilla on ainoa tapa ratkaista kompleksisuuteen kohdistuvien investointien alenevan rajahyödyn ongelma.


title: Joseph Tainter

text: Tainter on julkaissut myös useita artikkeleita, joista "Complexity, Problem Solving, and Sustainable Societies" (1996) keskittyy ongelmanratkaisun energiakustannuksiin sekä energian ja kompleksisuuden suhteisiin ihmisten tuottamissa järjestelmissä.


title: Joseph Tainter

text:
Romahduksen vastakkaisena ilmiönä Tainter on pyrkinyt lähestymään myös kestävyyden käsitettä. Hän ei pidä erityisen hyödyllisenä Gro Harlem Brundtlandin tunnettua kestävyyden määritelmää ”kestävä kehitys on kehitystä, joka tyydyttää nykyhetken tarpeet viemättä tulevilta sukupolvilta mahdollisuutta tyydyttää omat tarpeensa”, koska se lähestyy tautologiaa ja voisi käytännössä tarkoittaa mitä vain. Tainterin mukaan tarpeet ja arvot vaihtelevat yksilöiden, ajan ja paikan mukaan, ja jonkin arvon säilyttäminen tai saavuttaminen lähes väistämättä johtaa jonkin toisen arvon menettämiseen. Yhdessä Thomas Hoekstran ja Timothy Allenin kanssa hän on kehittänyt uutta kestävyyden lähestymistapaa, joka perustuu seuraaviin viiteen ohjeeseen:
Heidän määritelmänsä mukaan kestävyys tarkoittaa "sellaisten järjestelmien kontekstien ylläpitoa, edistämistä ja kehittämistä, jotka tuottavat sellaisia hyödykkeitä, palveluita ja mukavuuksia kuin ihmiset tarvitsevat tai arvostavat, mutta hyväksyttävin kustannuksin ja vain niin kauan, kuin niitä tarvitaan tai halutaan".


title: Taksin taustapeili

text: Taksin taustapeili on Nääsvillen veljekset -nimisen yhtyeen studioalbumi vuodelta 1995. Tuotanto ja kappaleiden sovitukset ovat yhtyeen omaa käsialaa ja levymerkki on Kanerva Records Ky:n Kane Records.


title: Taksin taustapeili

text: Albumi on äänitetty Music Box -studiolla. Äänittäjänä ja miksaajana on toiminut Riddo Ridberg. CD-levyjä on valmistettu Itävallassa.


title: Taksin taustapeili

text:
Levykannen on suunnitellut R. Kanerva ja kuvat on ottanut Rauli Karanen.
Kiitoksissa on mainittu Soitin-Laine insrumenttien lainauksesta.


title: Taksin taustapeili

text: Albumin nimikappaleen on levyttänyt myös Matti Esko albumilleen Viisi pitkää yötä.


title: Jademittari

text:
Jademittari ("Chlorissa cloraria") on vihermittareihin kuuluva pienehkö vihreä perhoslaji. Suomea lähimmät jademittarihavainnot oli tehty ennen vuotta 2018 Virossa. Heinäkuussa 2018 tavattiin kuitenkin kaksi aikuista jademittaria Virolahdella sekä yksi Kouvolan Elimäeltä.
Lähes identtisen näköinen jademittarin kanssa on samaan sukuun kuuluva kanervamittari, josta sen erottaminen on erittäin vaikeaa. Lajien välillä on kuitenkin vähäisiä eroja siipien värissä ja muodossa sekä sukuelinten rakenteessa. Lajien perimän tutkitut alueet ovat silti niin samankaltaisia, että niiden asema erillisinä lajeina on kyseenalaistettu.


title: Warlock (yhtye)

text: Warlock on vuonna 1982 perustettu saksalainen heavy metal -yhtye. Yhtye muutti nimensä vuonna 1987 laulajansa ja viimeisen alkuperäisjäsenensä mukaan Doroksi.


title: Warlock (yhtye)

text: Warlock perustettiin Düsseldorfissa, Saksassa, vuonna 1982. Tuolloin yhtyeen jäsenet olivat Peter Szigeti (kitara), Frank Rittel (basso), Rudy Graf (kitara) ja rumpali Michael Eurich. Pian yhtyeeseen liittyi laulajaksi Snakebite-yhtyeestä Dorothee Pesch. Yhtye otti runsaasti vaikutteita esimerkiksi Acceptilta ja Scorpionsilta, ja sen musiikki oli punk rock -tyylisesti yksinkertaista ja hyökkäävää. Yhtye julkaisi debyyttinsä "Burning the Witches" levy-yhtiö Mausoleumille ja kenties raskaimman albuminsa "Hellbound" Vertigo Recordsille. Kitaristi Niko Arvanitis korvasi Rudy Grafin kesken Hellbound-kiertueen.


title: Warlock (yhtye)

text: 1980-luvun puolivälin jälkeen yhtye siirtyi Phonogramille ja joutui muuttamaan tyyliään aikakauteen sopivammaksi ja popahtavammaksi. Yhtye itse ei ollut tyytyväinen uuteen, tuohon aikaan suosituilta yhtyeiltä kuten Scorpionsilta ja Dokkenilta kuulostavaan soundiinsa, ja soittikin livenä kappaleensa huomattavasti raskaampina. Albumi "True as Steel" sisälsi hitin ”Fight for Rock”, mutta albumin jälkeen Frank Rittel ja Peter Szigeti erosivat yhtyeestä ja tilalle liittyivät Tommy Bolan (kitara) sekä Tommy Henriksen (basso). Seuraavasta albumista "Triumph and Agony" tuli yhtyeen suosituin. Albumi sisälsi muun muassa hitit ”Für Immer” ja ”All We Are”, jonka videosta tuli MTV:llä suosittu. Pitkät kiertueet Amerikassa osoittautuivat kuitenkin liian rankoiksi Niko Arvanitikselle ja Michael Eurichille, ja heidän tilalleen yhtyeeseen liittyivät kitaristi Jon Levin sekä rumpali Bobby Rondinelli (ex-Rainbow). Tämän jälkeen Doro Pesch oli ainoa alkuperäisjäsen yhtyeessä.


title: Warlock (yhtye)

text: Warlock ryhtyi uudessa kokoonpanossaan äänittämään viidettä albumiaan, jota ei kuitenkaan koskaan tullut. Yhtye nimittäin hävisi oikeudet nimeensä ex-managerilleen. Yhtye joutui siis vaihtamaan nimensä Doroksi, mutta kokoonpano pysyi kasassa, ja Doron vuoden 1989 albumista "Force Majeure" tulikin yhtyeen menestynein ja ainoa Yhdysvaltojen Billboard Top 200 -listalle päässyt albumi.


title: Warlock (yhtye)

text: Warlock on esiintynyt vuonna 2004 muutaman kerran yhdessä vuoden 1986 kokoonpanossa.


title: Dream Team (koripallo)

text: Dream Team oli lempinimi Yhdysvaltain koripallomaajoukkueelle vuoden 1992 olympialaisissa. NBA:n mukaan olympialaisiin koottu joukkue oli monien mielestä kaikkien aikojen merkittävin kaikki lajit mukaan lukien.


title: Dream Team (koripallo)

text: Soulin olympialaisissa vuonna 1988 Yhdysvallat sijoittui yliopistopelaajilla pronssille, vaikka oli kisojen ennakkosuosikki. Vuonna 1989 tehtiin päätös, että ammattilaispelaajat saavat jatkossa osallistua olympialaisiin. Päätöksen myötä Yhdysvallat päätti lähettää kisoihin parhaan mahdollisen joukkueen. Olympialaisten peleissä Dream Team voitti kaikki vastustajansa selkeästi; pienimmällä marginaalilla joukkue voitti Kroatian, jonka se voitti 32 pisteellä.


title: Dirk Gentlyn holistinen etsivätoimisto

text: Dirk Gentlyn holistinen etsivätoimisto () on Douglas Adamsin vuonna 1987 ilmestynyt romaani. Se julkaistiin suomeksi vuonna 1989. Sarjan seuraava osa "Sielun pitkä pimeä teehetki" ilmestyi vuonna 1988.


title: Dirk Gentlyn holistinen etsivätoimisto

text: BBC tuotti Adamsin Dirk Gently -kirjoihin perustuvan neliosaisen televisiosarjan "Dirk Gently" vuosina 2010–2012. Sen pääosissa olivat Darren Boyd Richard Macduffina, Stephen Mangan Dirk Gentlynä ja Helen Baxendale Susan Harmisonina.


title: Dirk Gentlyn holistinen etsivätoimisto

text: Vuodesta 2016 BBC America on tuottanut edelliseen liittymätöntä televisiosarjaa "Dirk Gently’s Holistic Detective Agency". Sen pääosia näyttelevät Samuel Barnett Dirk Gentlynä ja Elijah Wood hänen apulaisenaan Todd Brotzmanina.


title: Yushō

text: Yushō () on sana, jota käytetään kuvaamaan 1960-luvun lopulla Japanissa Fukuokan prefektuurissa potilaiden kokemia iho- ym. oireita, jotka johtuivat saastuneesta riisiöljystä.


title: Yushō

text: Japanin Fukuokassa tapahtui vuonna 1968 riisiöljyn saastuminen PCB-öljyllä, jota oli vuotanut rikkoutuneesta lämmönvaihtimesta riisiöljyn sekaan. Seurauksena oli ainakin 1200 ihmisen myrkytys PCB-yhdisteillä ja niiden epäpuhtauksilla polyklooratuilla dibentsofuraaneilla (PCDF) ja dibentso-"p"-dioksiineilla (PCDD). Keskimääräinen altistus henkeä kohti oli yli 600 mg PCB-yhdisteitä ja yli 3 mg PCDD/F-yhdisteitä. Altistuksen on arvioitu olleen 154 000 pg/kg päivässä (I-TEQ-yksikköinä, ks. Dioksiinit.) Tämä on 100 000 kertaa tavanomainen tausta-altistus. Oireina oli mm. silmien Meibomin rauhasten laajentuminen ja liikaeritys, silmäluomien turvotus ja ihon ja limakalvojen pigmentaatio. Potilaille syntyneet vauvat olivat normaalia pienempiä, niillä oli epätavallista pigmentaatiota ja joillain vastasyntyneillä ennenaikaisia hampaita. Miespotilailla syöpä näyttää lisääntyneen. Vaikutukset ovat todennäköisesti johtuneet ennen muuta PCDF-yhdisteistä, vähemmän dioksiininkaltaisista PCB-yhdisteistä ja PCDD-yhdisteistä.Tuomisto J, Vartiainen T, Tuomisto JT. Dioksiinit ja PCB-yhdisteet: synopsis. Terveyden ja hyvinvoinnin laitos 2011. http://www.thl.fi/dioksiini


title: Umar Farouk Abdulmutallab

text: Umar Farouk Abdulmutallab eli Umar Abdul Mutallab tai Omar Farooq al-Nigeri, (s. 22. joulukuuta 1986 Kaduna, Nigeria), josta on käytetty myös lisänimeä "Underwear Bomber" ("Kalsaripommittaja") on nigerialaissyntyinen mies, joka tuomittiin helmikuussa 2012 Yhdysvalloissa elinkautiseen vankeuteen terroriteon yrityksestä. Abdulmutallab yritti räjäyttää alusvaatteisiinsa kätkemänsä muoviräjähteen Northwest Airlinesin lennolla 253 Amsterdamista Detroitiin 25. joulukuuta 2009. Räjähde poltti Abdulmutallabin housut ja osan koneen sisäseinää ennen kuin yksi matkustajista riisti pommin hänen hallustaan ja henkilökunta sammutti palon.


title: Kråklund

text: Kråklund on pieni Vaasan kaupunginosa, joka on Ristinummen, Vanhan Vaasan ja Pappilanmäen sekä Alkulan kanssa yhtenäistä aluetta. Kråklund on kerrostaloaluetta, joka sijaitsee rakennetun alueen reunalla. Sieltä on 7 km Vaasan torille. Kråklundissa sijaitsee golfkenttä Vaasan Golf.


title: Kråklund

text: Kråklund on alkuperältään omakotialuetta, jonka kylkeen rakennettiin kerrostaloalue.


Ulkomaalaisten sotilaiden lapset Suomessa 1940–1948 on Kansallisarkiston tutkimushankkeen tuloksena syntynyt teos, joka on julkaistu kirjana ja pdf-tiedostona Arkistolaitoksen sivuilla.


title: Ulkomaalaisten sotilaiden lapset Suomessa 1940–1948

text: Tutkimushankkeessa selvitettiin, paljonko Suomessa syntyi ulkomaalaisten sotilaiden lapsia vuosina 1940–1948 ja millainen on heidän asemansa. Hankkeessa selvitettiin myös suomalaissotilaiden lapsia Itä-Karjalassa. Siellä suomalaisille isille syntyi tutkimuksen mukaan noin 800 lasta.


text: Hanke sai alkunsa Pertti Hartikaisen perustaman Saksalaisten sotilaiden lapset -yhdistyksen aloitteesta. Saksalaisten lapsia syntyi tutkimuksen mukaan 700. Ruotsalaisten vapaaehtoisten kanssa suomalaisille syntyi noin sata lasta, ja nämä lapset muuttivat usein äitinsä kanssa isän kotimaahan. Neuvostoliittolaisten sotavankien kanssa syntyi parisataa lasta. Valvontakomission jäsenet olivat pääosin neuvostoliittolaisia. Komission puheenjohtajalla Andrei Zdanabill oli tuntemattomaksi jäänyt suomalainen rakastajatar, jonka arvellaan muuttaneen Ruotsiin. Hänen henkilöllisyyttään selvitetään.


title: Bitchūn provinssi

text: Bitchū () oli Japanin provinssi Honshūn saaren länsiosassa Seton sisämeren rannikolla. Se kattoi nykyisen Okayaman prefektuurin länsiosan. Se syntyi, kun aiempi Kibin provinssi hajotettiin Bizenin, Bitchūn ja Bingon provinsseihin. Se lakkautettiin muiden provinssien tavoin vuonna 1871 ja liitettiin lopulta vuonna 1875 Okayaman prefektuuriin.


title: Bitchūn provinssi

text: Provinssi oli Muromachi-kaudella pääasiassa Shikokun Hosokawa-klaanin omistuksessa, mutta nautti siitä osittaista itsenäisyyttä. Sengoku-kaudella Oda Nobunaga ja Mori Terumoto taistelivat Bitchūsta, joka hajaantui osiin. Vuoden 1600 jälkeen provinssi jaettiin useisiin haneihin eli läänityksiin.


title: Bitchū

text: Bitchū voi tarkoittaa jotakin seuraavista:


title: Malvern

text: Malvernin kukkuloiden itärinteillä oli aikoinaan useita kyliä, joista Great Malvern oli suurin, mutta kylät ovat kasvaneet yhteen.


title: Malvern

text: Malvernissa on kaksi pääkatua: jyrkkä Church Street ja likimain vaakasuoraan kulkeva Bellevue Terrace. Church Streetin kauppojen takaovet aukenivat ennen Edith Walk -nimiselle kujalle, mutta nyt sen varrelle on avattu suuria marketteja.


title: Malvern

text: Kaupungin länsipuolella aukeavat Malvernin kukkulat, joiden korkeimpia huippuja ovat Worcestershire Beacon (425 m), North Hill (397 m) ja British Camp Hill eli Herefordshire Beacon (338 m).


title: Malvern

text: Malvernin alueella on jälkiä rautakautisesta asutuksesta. Keskiajalla kylässä oli vain muutamia mökkejä. Benediktiiniveljet perustivat sinne luostarikirkon vuonna 1085.


title: Malvern

text: Kylä pysyi melko pienenä, kunnes sinne perustettiin 1800-luvulla kylpylä, johon matkalijat tulivat nauttimaan paikallisesta lähdevedestä, joka mainoslauseen mukaan ”ei sisältänyt mitään”. Terveysvesien nauttiminen oli hyvin muodikasta Yrjöjen ja Viktorian aikakaudella. Monet vesihoitoloiksi rakennetut talot ovat nykyisin muina julkisina rakennuksina.


title: Malvern

text: Säveltäjä Edward Elgar asui pitkään kaupungissa, kahdessakin eri osoitteessa, ja kaupungin keskustassa on hänen patsaansa. Elgar ja George Bernard Shaw aloittivat Malvernin teatteri- ja musiikkijuhlat kaupungin Talvipuutarhassa.


title: Malvern

text: Toisen maailmansodan aikana Malvernissa toimi Britannian Viestintäviraston tutkaosasto TRE, joka tuki Ilmavoimia suorittamalla kehitystyötä. TRE:n työ oli salaista, ja monet kaupunkilaiset paheksuivat tutkijoita, jotka eivät olleet rintamalla. Heidän työnsä merkitys paljastui vasta 1945.


title: Malvern

text: 2010-luvun vaaleissa konservatiivit ja UKIP-puolue ovat menestyneet hyvin. Läntisen Worcestershiren vaalipiirin edustaja Britannian parlamentin alahuoneessa on konservatiivien Harriett Baldwin, joka sai vuoden 2017 vaaleissa yli puolet kaikista äänistä. Kesäkuun 2016 kansanäänestyksessä Malvern Hills äänesti EU:sta eroamisen puolesta. Piirikunnan valtuuston vaaleissa vuonna 2015 konservatiivit saivat 21 valtuuston 36 paikasta. Vuoden 2014 EU-parlamenttivaleissa Konservatiivit ja UKIP saivat kumpikin noin 7 000 ääntä, liberaalit, työväenpuolue ja vihreät noin 2 000 ääntä.


title: Malvern

text:
Morgan Motor Company autotehdas toimii Malvernissa.
Malvernin lähdevesi tuli kuuluisaksi, kun J. Schweppe & Co. esitteli sitä Lontoon maailmannäyttelyssä vuonna 1851. Schweppes pullotti Malvernin alueen lähdevettä vuoteen 2010 asti.


title: Yucheng

text:
Yucheng on Taiwanissa vuonna 1979 tapahtunut yli 2000 ihmisen saastumisonnettomuus PCB-yhdisteillä. PCB-öljyä valui rikkoutuneesta lämmönvaihdinjärjestelmästä riisiöljyyn, jota uhrit käyttivät ruokaöljynä.
PCB-pitoisuus öljyssä oli 53-99 mg/kg. PCB-saannin arvioitiin olleen 700–1800 mg henkeä kohti, ja se aiheutti veressä pitoisuudet 50-100 μg/l. Täsmällinen ainekohtainen analyysi tehtiin vasta vuonna 1994–1995 potilaista kerätyistä näytteistä, ja myrkytys näytti aiheutuneen pääasiassa polyklooratuista dibentsofuraaneista (ks. dioksiinit), ja dioksiininkaltaisista PCB-yhdisteistä. Pitoisuudet olivat tällöin vielä monikymmenkertaiset normaaliväestöön verrattuna.


title: Yucheng

text: Yleisimmät oireet olivat silmäoireet, epänormaali pigmentaatio, hidastunut hermojen johtokyky ja altistuneiden äitien lapsilla hyperpigmentaatio ja hampaiden epämuodostumat.


title: Higon provinssi

text: Higo () oli Japanin provinssi, joka kattoi nykyisen Kumamoton prefektuurin alueen Kyūshūn saarella. Sitä ympäröivät Chikugon, Bungon, Hyūgan, Ōsumin ja Satsuman provinssit.


title: Higon provinssi

text: Muromachi-kaudella Higoa hallitsi Kikuchi-klaani, mutta klaani menetti alueen hallinnan Sengoku-kaudella, jolloin Shimazu sekä muut ympäröivät klaanit valtasivat osansa provinssista. Toyotomi Hideyoshin vallattua Kyūshūn, osia Higosta siirtyi ensin Sasa Narimasan ja sittemmin Katō Kiyomasan haltuun. Kato joutui pian luopumaan läänityksestä, ja tämä annettiin edelleen Hosokawa-klaanille. Sengoku-kaudella Higo oli merkittävä kristinuskon keskittymä Japanissa.


title: Luxinnovation

text:
Luxinnovation on Luxemburgin ruhtinaskunnan innovaatioiden ja teknologian kehittämisen rahoitusorganisaatio. Se perustettiin vuonna 1984. Sitä johtaa Gilles Schlesser.
Vuonna 1989 sen organisaatiomuoto muuntui muotoon Groupement d'intérêt économique, joka koostui kuudesta yksityisestä ja julkisen sektorin organisaatiosta-


title: Harri Ohra-aho

text: Harri Kalevi Ohra-aho (s. 27. huhtikuuta 1959, Ähtäri) on suomalainen sotilas ja kenraalimajuri. Ohra-aho aloitti lippueamiraali Georgij Alafuzoffin seuraajana Puolustusvoimien tiedustelupäällikkönä 1. huhtikuuta 2013.


title: Harri Ohra-aho

text: Ohra-aho on valmistunut Kadettikoulusta. Hän on työskennellyt vuodesta 2009 kesäkuuhun 2011 Puolustusvoimien Tiedustelukeskuksen (PVTK) johtajana. Aikaisemmin hän on toiminut muun muassa Pääesikunnassa Helsingissä apulaisosastopäällikkönä sekä Pohjois-Karjalan Prikaatin komentajana Kontiolahdella. Ohra-aho suoritti yleisesikuntaupseerin tutkinnon vuonna 1993.


title: Harri Ohra-aho

text: Hänet nimitettiin kenraalin virkaan 1.7.2011 lukien ja samalla hänet määrättiin johtamisjärjestelmäpäälliköksi Pääesikunnassa. Tehtävässä Ohra-aho korvasi prikaatikenraali Kari Salmen.


title: Harri Ohra-aho

text: Ohra-ahon koosteluonteisia julkaisuja Maanpuolustuskorkeakoulun Strategian laitoksella ovat muun muassa "Rysslands syn på informationskrigföringen" (1998), "Sodan kuva, venäläinen näkökulma" (1998) ja "Venäjän federaation sotilaallinen turvallisuuskehitys heinäkuu-joulukuu 1998" (1999). Ohra-aho toimi Helsingin Kadettipiirin hallituksen jäsenenä vuosina 1988–1989.


title: Harri Ohra-aho

text: Ohra-aho yleni everstiksi vuonna 2003, prikaatikenraaliksi vuonna 2011 ja kenraalimajuriksi 6.12.2015.


title: Harri Ohra-aho

text: Maanpuolustusmitalin toimikunta myönsi 2017 Harri Ohra-aholle ymaanpuolustusmitalista miekkojen kera, numeron 608. Mitaleja jaettiin tällöin 28.


title: Sami Raatikainen

text: Sami Raatikainen on suomalainen kitaristi, joka soittaa saksalaisessa teknisen death metalin yhtyeessä Necrophagist. Hän liittyi yhtyeeseen vuonna 2006 Christian Münznerin jätettyä yhtyeen. Hän soittaa kitaraa myös suomalaisessa metalliyhtye Codeonissa, sekä soittaa kitaraa, bassoa, koskettimia ja rumpuja sooloprojektissaan Radiance.


title: Sami Raatikainen

text: Codeon


title: Sami Raatikainen

text: Radiance


title: Pontcysyllten akvedukti

text: Pontcysyllten akvedukti () on vesiliikenteeseen soveltuva akvedukti, jota pitkin Llangollenin kanava ylittää Deejoen laakson. Vuonna 1805 valmistunut rakennelma sijaitsee Walesissa, lähellä Wrexhamin kaupunkia.


title: Pontcysyllten akvedukti

text: Britanniassa päätettiin 1790-luvulla Ellesmeren kanavan rakentamisesta. Kanavan tarkoituksena oli yhdistää Chester ja Merseyjoen estuaari Severnjokeen ja Midlandsin alueen kanavaverkostoon. Kanavaan suunniteltiin aluksi kolme haaraa, mutta siihen päätettiin yhdistää lisäksi haara Dee- ja Ceiriogjokiin, joiden laaksoissa oli mittavat kivihiili- ja kalkkikivivarannot. Deejoen pohjoispuolen yhdistäminen Ellesmeren kanavaan oli haaste, sillä Dee- ja Ceiriogjokien laaksot olivat syviä.


title: Pontcysyllten akvedukti

text: Kanavainsinööri William Jessop oli suositellut läntistä reittiä, mihin tarvittiin akveduktin rakentaminen. Hän suunnitteli myös Deen ylittävän akveduktin ja ehdotti siltaa, joka olisi noin seitsemän metriä kanavan alapuolella. Silta yhdistettäisiin kanavaan sen molemmissa päissä kolmella sululla. Kanavan rakennustöitä valvonut Thomas Telford vastusti kuitenkin suunnitelmaa ja ehdotti valurautaista akveduktia. Rakennustyöt alkoivat elokuussa 1795. Työt takeltelivat ja viisi vuotta myöhemmin akveduktin tiilipilarit olivat vielä kesken. Lisäksi kanavahankkeen järkevyyttä alettiin epäillä ja vaihtoehtoiseksi ratkaisuksi harkittiin rautatietä. Pontcysyllten akvedukti valmistui kuitenkin 26. marraskuuta 1805. Avausseremonioihin osallistui noin 8 000 ihmistä. Akvedukti tuli lopulta maksamaan 47 000 puntaa.


title: Pontcysyllten akvedukti

text: Pontcysyllten akveduktia kannattelee 19 valurautaista kaarta, jotka lepäävät korkeiden muurattujen pylväiden päällä. Akvedukti on kaikkiaan yli 300 metriä pitkä. Jokaisen kaaren pituus on noin 13,7 metriä ja pylväiden korkeus noin 35,4 metriä. Akveduktissa on noin 1,5 miljoonaa litraa vettä. Kanavan leveys on noin 3,4 metriä ja syvyys noin 1,6 metriä.


title: Mark Sheppard

text: Mark Andreas Sheppard (s. 30. toukokuuta 1964) on brittiläinen näyttelijä ja muusikko. Hänet tunnetaan parhaiten Crowleyn roolista televisiosarjassa "Supernatural". Musiikkialalla Sheppard on rumpali ja studiomuusikko. Hän on myös soittanut samassa yhtyeessä Hanoi Rocksin jäsenten kanssa.


title: Pahajoki

text: Pahajoki voi tarkoittaa:


title: Kyproksenkreikkalaiset

text: Kyproksenkreikkalaiset (, ) muodostavat Kyproksen etnisen kreikkalaisen väestön, joka muodostaa saaren suurimman etnis-kielellisen ryhmän 77 prosentin väestöosuudella.


title: Kyproksenkreikkalaiset

text: Kyproksenkreikkalaiset kuuluvat pääasiassa Kyproksen ortodoksiseen kirkkoon, jolla on autokefalinen asema. Laajemmin tarkasteltuna kyproksenkreikkalaiset ovat osa maailmanlaajuista kristillistä ortodoksista kirkkoa. Vuoden 1960 Kyproksen perustuslain mukaan kyproksenkreikkalaisiin luetaan myös pienet perinteiset kristilliset vähemmistöt eli arabiankieliset maroniitit, armenialaiset ja katolilaiset ”latinalaiset”, jotka ovat aikanaan äänestäneet kreikkalaiseen yhteisöön kuulumisen puolesta turkkilaisen sijaan.


title: Kyproksenkreikkalaiset

text: Kyproksen jaon myötä kyproksenkreikkalaiset muodostavat tällä hetkellä Kyproksen tasavallan ja edustavat kansainvälisissä yhteyksissä koko saarta. Kyproksen turkkilaiset asuttavat saaren pohjoisosaa muodostaen Turkin suojeluksessa olevan Pohjois-Kyproksen turkkilaisen tasavallan.


title: Kyproksenkreikkalaiset

text:
Kypros on Välimeren kolmanneksi suurin saari Sisilian ja Sardinian jälkeen ollen näin koko itäisen Välimeren suurin saari. Saari tuli osa helleenistä maailmaa kreikkalaisten siirtolaisten myötä. Kyproksenkreikkalaiset periytyvät mykeneläisistä kreikkalaisista, jotka asettuivat saarelle viimeistään 1200-luvulta eaa. alkaen. Aleksanteri Suuri valtasi saaren persialaisilta 333 eaa. Rooman valtakunnan jakauduttua vuonna 285 kyproslaiset saivat itsehallinnon lähes yhdeksän vuosisadan ajaksi Bysantin valtakunnan takaamana. Tuona itsehallinnon aikana ehkä tärkein yksittäinen tapahtuma varhaisena Bysantin aikana oli paikallisen Kyproksen kirkon perustaminen erilleen Antiokian patriarkaatista. Tuolloin keisari Zenon nimitti Kyproksen historiallisen pääkaupungin Salamiksen (nimettiin "Constantiaksi" keisari Constantius II:n aikana) piispan metropoliitan statuksella arkkipiispaksi.
Bysanttilainen aika muovasi vahvasti kyproksenkreikkalaista kulttuuria. Ortodoksinen usko muodostui oleelliseksi osaksi kyproksenkreikkalaisuutta, mikä auttoi säilyttämään vieraiden vallottajien aikana kulttuurillisen omaleimaisuuden. Koska Kypros ei koskaan ollut valtakuntien laajentumisen pääasiallinen kohde, vaan se lankesi vallottajien käsiin eräänlaisena ”sivutuotteena”, vierailla vallanpitäjillä ei ollut tarvetta tai intressiä hävittää paikallista kulttuuria.


title: Kyproksenkreikkalaiset

text: Kuitenkin kyproslaiset joutuivat myös sortavien vallan alle ensin Lusignanin hallitsijasuvun alaisuudessa ja tämän jälkeen venetsialaisten aina 1190-luvulta vuoteen 1570. Kuningas Amalrik II, joka seurasi veljeään Guy de Lusignania, ei suvainnut ortodoksisuutta. Kreikkalaiset maat takavarikoitiin katoliselle kirkolle sen jälkeen, kun sen kirkkoja oli perustettu saaren tärkeimpiin kaupunkeihin. Kantaväestön verotus oli myös erittäin rasittavaa, ja verovarat menivät katolilaisille kirkoille.


title: Kyproksenkreikkalaiset

text: Kyproksen osmanivalloitus vuonna 1571 lopetti kreikkalaisiin kohdistuneen katolilaisen ylivallan. Ortodoksinen uskoharjoitus elpyi, ja kyproksenkreikkalaiset alkoivat ottaa jälleen maata hallittavakseen. Kyproksen kirkon patriarkka palveli osmanien sulttaania etnarkkina ja kreikkalaisten johtajana mahdollistaen kreikkalaisten sekulaarin vallan harjoittamisen esimerkiksi oikeuslaitoksessa ja verotuksessa.


title: Kyproksenkreikkalaiset

text: Osmanien valta-aika (1570–1878) jätti vain rajoitetun vaikutuksen kyproksenkreikkalaiseen kulttuuriin. Osmanit hallitsivat monikansallista valtakuntaansa paikallisten uskollisten "milletien" tai uskonnollisten yhteisöjen kautta. Millet-järjestelmän hyväksyminen mahdollisti kyproksenkreikkalaisen kulttuurin säilymisen, ja maata johti Konstantinopolin sijasta Kyproksen kirkon arkkipiispa. Huolimatta uskonnollisesta suvaitsevaisuudesta osmanivalta oli rankkaa ja tehotonta. Turkkilaiset uudisasukkaat yhdessä kreikkalaisten kanssa kärsivät Konstantinopolin syrjivästä hallinnosta vuosisatoja. Vähemmistö kyproksenkreikkalaisista kääntyi islamiin tuona aikana, ja heitä on joskus kutsuttu historioitsijoiden parissa ”uusmuslimeiksi”.


title: Kyproksenkreikkalaiset

text: Osmanien valtakunnan aktiivisen kaupankäynnin myötä levinneet mausteet ja yrtit ovat jättäneet vahvan jälkensä kyproslaiseen ruokakulttuuriin kuten myös kreikkalaiseenkin. Moni ruokalaji on saanut nimensä mausteiden eri puolilla valtakuntaa sijainneiden lähtömaiden mukaan. Myös kahvihuoneet levisivät laajasti ympäri saarta kaikkiin suurimpiin kaupunkeihin ja lukemattomiin kyliin.


title: Kyproksenkreikkalaiset

text:
Poliittisesti ajatus "énosiksen" toteuttamisesta eli liittymistä kreikkalaiseen emämaahan syntyi kreikkalaisen sivistyneistön parissa sen jälkeen, kun Kreikka oli itsenäistynyt osmanivallasta vuonna 1821. Lopulta kehittyi ja syntyi énosistinen liike, jossa Kyproksen kirkolla oli keskeinen rooli.
Tehokas brittiläinen siirtomaavalta astui voimaan Kyproksella 1878 sen jälkeen, kun Turkki oli pakotettu luopumaan saaresta Turkin sodan jälkeen. Vuonna 1959 Britannia, Kreikka, Turkki ja Kypros allekirjoittivat sopimuksen, jonka mukaan Kypros itsenäistyisi yhtenäisenä kahden eri kansallisuuden valtiona, eikä saarta jaettaisi. Saari ei myöskään saanut liittyä Kreikkaan tai Turkkiin. Näin ollen brittivalta päättyi vuonna 1960 ja ensimmäiseksi tasavallan presidentiksi valittiin arkkipiispa Makarios III, jonka aikana uskonnon tärkeys korostui kyproksenkreikkalaisessa yhteisössä. Varapresidentti oli turkkilainen Fazil Küçük ja muutenkin kaikki hallintoelimet sekä johtotehtävät jaettiin 7–3-suhteella kansallisuuksien kesken. Toisella osapuolella oli aina veto-oikeus, joten Kypros ajautui hyvin nopeasti sisäpoliittiseen pattitilanteeseen, kun ensimmäiset kiistat verotuksesta ja kuntien jakamisesta tulivat esille. Vuoden 1963 lopulla Makarios III päätti poistaa veto-oikeudet kaikilta osapuolilta. Väkivaltaisuudet puhkesivat 21. joulukuuta 1963 Nikosiassa ja seuraavien päivien aikana ne levisivät koko maahan johtaen lopulta koko vallanjakojärjestelmän romahtamiseen.


title: Kyproksenkreikkalaiset

text: Poliittiseen umpikujaan kreikkalaiset vaativat ratkaisukseksi enosista ja turkkilaiset "taksimia" (turk. "jako"). Turkkilaisväestöä pakeni tuhansittain pohjoiseen ja vanhat taisteluryhmät kreikkalaisten EOKA (per. 1955) ja turkkilaisten TMT (per. 1957) ottivat aseellisesti yhteen. Asetelmat olivat syntyneet jo ennen Kyproksen itsenäistymistä. Kreikan sotilasvallankaappauksen jälkeen väkivaltaisuudet puhkesivat laajoinna uudelleen vuonna 1967.


title: Kyproksenkreikkalaiset

text: Vuosina 1968–1974 käytiin tuloksettomia neuvotteluita, ja lopulta tilanne kärjistyi 15. heinäkuuta 1974, kun Kreikan sotilasjuntan johtoon kuulunut ateenalainen kenraali Dimítrios Ioannídis toteutti Kyproksen kansalliskaartin tuella sotilasvallankaappauksen ja syrjäytti Makarioksen. Viikkoa myöhemmin Turkki oli miehittänyt saaren pohjoisrannikon. Seuraavan vuoden aikana tapahtuivat viimeiset suuret väestönsiirrot, kun kyproksenkreikkalaista siirtyi etelään ja turkkilaista pohjoiseen. Tästä lähtien saari on ollut näiden kahden kansallisuuden kesken jaettuna, vaikka kansainvälisesti Kyproksen jakoa ei ole juridisesti tunnustettukaan.


title: Kyproksenkreikkalaiset

text: Monet kyproksenkreikkalaiset, erityisesti turkkilaismiehityksen myötä omaisuutensa menettäneet, muuttivat Britanniaan, Yhdysvaltoihin, Australiaan, Etelä-Afrikkaan ja Eurooppaan. Nykyään on arvioitu noin kyproksenkreikkalaisen elävän Britanniassa. Enemmistö näistä kyproksenkreikkalaisista asuu Englannissa. Walesissa on arviolta noin ja Skotlannissa . Britannian jälkeen kyproksenkreikkalaisia asuu eniten Kreikassa, jossa heitä arvellaan olevan noin .


title: Kyproksenkreikkalaiset

text: Kyproksenkreikkalaiset ovat 1990-luvulta alkaen vaurastuneet huomattavasti, ja yhteiskunta on kehittynyt rauhan vuosina. Vuonna 2004 Kyproksen tasavalta tuli Euroopan unionin jäseneksi kreikkalaiselta osaltaan sen jälkeen, kun kyproksenkreikkalaiset olivat tyrmänneet saaren yhdistämissuunnitelmat.


title: Kyproksenkreikkalaiset

text: Kyproksen kreikka ("kypriaká") kuuluu nykykreikan kaakkoismurreryhmään ja se muistuttaa lähinnä Dodekanesian saaristossa ja Vähässä-Aasiassa puhuttavaa kreikan murretta. Se on lähempänä sanastoltaan ja kieliopiltaan klassista kreikkaa kuin Manner-Kreikassa puhuttava nykykieli.


title: Love and Marriage

text: ”Love and Marriage” on Jimmy Van Heusenin säveltämä ja Sammy Cahnin sanoittama musiikkikappale vuodelta 1955.


title: Love and Marriage

text: Kappale tehtiin Frank Sinatralle, joka nauhoitti sen 15. elokuuta 1955. Se sai ensiesityksensä TV-musikaalissa "Our Town". Van Heusen ja Cahn palkittiin kappaleesta Emmy-palkinnolla. Myöhemmin kappale on tullut tunnetuksi televisiosarja "Pulmusten" tunnusmusiikkina.


title: Love and Marriage

text: Kipparikvartetti nauhoitti kappaleen vuonna 1956 suomeksi nimellä ”Rakkaus ja rattaat”. Suomenkieliset sanat kirjoitti Sauvo Puhtila.


title: Kameruninvarpuspöllö

text: Kameruninvarpuspöllö ("Glaucidium sjostedti") on pöllöihin kuuluva lintu. Se on saanut tieteellisen nimensä ruotsalaisen luonnontieteilijän Yngve Sjöstedtin mukaan.


title: Kameruninvarpuspöllö

text: Sitä tavataan Kamerunissa, Keski-Afrikan tasavallassa, Kongon tasavallassa, Kongon demokraattisessa tasavallassa, Päiväntasaajan Guineassa, Gabonissa ja Nigeriassa.


title: Kameruninvarpuspöllö

text: Sen luontaista elinpiiriä ovat subtrooppiset tai trooppiset kosteat alavat metsät.


title: HMS Aylmer

text: HMS Aylmer (viirinumero K463) oli Britannian Kuninkaallisen laivaston Captain-luokan fregatti, joka palveli toisessa maailmansodassa. Alus oli Lend-Lease-sopimuksen nojalla Yhdysvalloista saatu Buckley-luokan saattuehävittäjä "USS Harmon", joka luokiteltiin Kuninkaallisessa laivastossa fregatiksi. Se nimettiin yhdeksänvuotisen sodan Barfleurin taistelussa 1692 84-tykin toisen luokan linjalaivaa "HMS Royal Katherinea" komentaneen Matthew Aylmerin mukaan.


title: HMS Aylmer

text: Alus tilattiin 10. tammikuuta 1942 Bethlehem-Hingham Shipyard Inc.:ltä Hinghamista Massachusettsistä Yhdysvalloista. Sen köli laskettiin 12. huhtikuuta 1943 ja alus laskettiin vesille samana vuonna 10. heinäkuuta nimellä "USS Harmon" (runkonumero DE72). Alus valmistui vuoden lopulla 30. syyskuuta.


title: HMS Aylmer

text: "HMS Aylmer" oli 5. saattajaryhmän johtoaluksena ja palveli Pohjois-Atlantilla, Normandian maihinnousussa sekä Englannin kanaalissa. Alus upotti Pohjois-Atlantilla 6. toukokuuta "HMS Blighin" ja "HMS Bickertonin" sekä kahden 825 laivueen Fairey Swordfish torpedopommittajan kanssa sukellusvene "U-765:n" ().


title: HMS Aylmer

text: Operaatio Goodwoodissa 22. elokuuta 1944 saattuetukialukset "HMS Trumpeter" ja "HMS Nabob" lähtivät Barentsinmerelle hyökätäkseen Norjan vuonoissa piileksivää Saksan laivaston taistelulaivaa "Tirpitziä" vastaan. Aluksia suojasivat 5. saattajaryhmän alukset, joiden mukana oli myös "HMS Aylmer". Operaation aikana sukellusvene "U-354" onnistui torpedoimaan sekä "HMS Nabobin" että saattajaryhmän johtoaluksena toimineen "HMS Bickertonin". "HMS Nabob" kykeni palaamaan satamaan, mutta "HMS Vigilant" upotti pahoin vaurioituneen "HMS Bickertonin". Tässä yhteydessä saattajaryhmän komentaja Donald McIntyre siirtyi "HMS Aylmerille".


title: HMS Aylmer

text: 26. tammikuuta 1945 alus upotti "HMS Bentinckin", "HMS Calderin" ja "HMS Mannersin" kanssa sukellusvene "U-1051:n" Irlanninmerellä Mansaaren eteläpuolella (). Sukellusvene pakotettiin syvyyspommein pintaan, minkä jälkeen syntyi tulitaistelu. Sukellusvene upposi lopulta "HMS Aylmerin" törmättyä siihen.


title: HMS Aylmer

text: Alus palautettiin Yhdysvalloille 5. marraskuuta 1945 ja se poistettiin alusluettelosta 19. joulukuuta. Alus myytiin romutettavaksi.


title: HMS Australia

text: HMS Australia oli Britannian kuninkaallisen laivaston vuonna 1886 vesillelaskettu Orlando-luokan panssariristeilijä.


title: HMS Australia

text: Alus tilattiin vuonna 1885 Robert Napier and Sonsilta Govanista osana vuoden 1884 niin kutsuttua Northbrookin ohjelmaa ja sen köli laskettiin vielä samana vuonna 21. huhtikuuta telakkanumerolla 397. Alus laskettiin vesille 25. marraskuuta 1886 ja valmistui 11. joulukuuta 1988, jolloin sen rungon tarjoukseen perustunut hinta oli 195 390 puntaa ja moottorin 63 000 puntaa.


title: HMS Australia

text: Alus liitettiin palvelukseen otettaessa Välimeren laivastoon, josta se siirrettiin vuonna 1893 sisaralustensa "HMS Galatean" ja "HMS Auroran" kanssa rannikkovartiolaivueeseen. Se siirrettiin toisarvoisiin tehtäviin vuosisadan vaihteessa. Alus myytiin romutettavaksi 4. huhtikuuta 1905 Kingille Trooniin.


title: Irja Wendisch

text: Irja Wendisch (s. 1955) on tietokirjailija ja toimittaja. Hän on opiskellut lehdistö- ja tiedotusoppia sekä valtiotieteitä Saksassa Freie Universität Berlin -yliopistossa ja työskennellyt suomalaisille ja saksalaisille viestimille. Hän on kirjoittanut muun muassa teokset saksalaisten sotilaiden suomalaislapsista "Salatut lapset – saksalaissotilaiden lapset Suomessa" (2006) ja "Tohtori Conzelmannin sotavuodet Lapissa" (2002). Teos "Me sotilaiden lapset" lähti liikkeelle hänen omista kokemuksistaan sodasta palanneen isän tyttärenä.


title: Transformers: Dark of the Moon (soundtrack)

text: Transformers: Dark of the Moon – The Album on soundtrack 29. kesäkuuta 2011 ilmestyneeseen yhdysvaltalaiseen elokuvaan "".


text:
Bonuskappaleet iTunesissa.
Bonuskappaleet GameStopista ostetussa versiossa.


text: Transformers: Dark of the Moon – The Score on sisältää Steve Jablonskyn elokuvaa varten tekemät sävellykset. Se julkaistiin 28. kesäkuuta 2011 eli päivä ennen elokuvan ensi-iltaa.


text: Soundtrackin kotisivu


title: Sakari Talvitie

text: Sakari Talvitie (25. joulukuuta 1917 Juva – 7. toukokuuta 2011 Helsinki) oli suomalainen toimittaja. Hän työskenteli pääosan urastaan Uudessa Suomessa.


title: Sakari Talvitie

text: Talvitien isä oli pappi, ja tämän työn vuoksi pohjalaisperhe muutti Karjalaan. Talvitie työskenteli 1950-luvulla Uuden Suomen ulkomaantoimituksessa ja vuodesta 1953 Lontoon-kirjeenvaihtajana. Välillä hän oli Uuden Auran päätoimittaja, mutta palasi Uuteen Suomeen, jonka pääkirjoitus- ja artikkelitoimittaja hän oli vuoteen 1976. Talvitie piti lehdessä Vanha Masi -kolumnia, joka lopetettiin ulkopoliittisista syistä 1971, ja päätöksen lopettamisesta teki Kokoomuksen puoluejohto. Uusi Suomi oli Kokoomuksen äänenkannattaja. Talvitie kirjoitti tapauksesta kirjan "Vanha Masin manifesti" (1972).


title: Elsa von Born

text: Elsa Maria von Born (20. kesäkuuta 1879 Sarvilahden kartano, Pernaja – 4. joulukuuta 1956 Helsinki) oli suomalainen ruotsin kielellä kirjoittanut kirjailija ja toimittaja.


title: Elsa von Born

text: Von Bornin vanhemmat olivat maamarsalkka, vapaaherra Viktor Magnus von Born ja taidemaalari Gunnar Berndtsonin sisar Hulda Berndtson. Perheessä oli seitsemän tytärtä ja kaksi poikaa. Elsa von Born pääsi ylioppilaaksi 1898 Helsingin privata svenska flickskolan:ista ja meni 1901 naimisiin vapaaherra Gustaf Adolf Silfverhjelmin kanssa. Sannäsin kartano, jossa Silfverhjelmin pariskunta asui, kuului Gustaf Silfverhjelmin ensimmäisestä avioliitosta syntyneelle tyttärelle. Silfverhjelmit ostivat kartanon 1920, mutta joutuivat jo 1925 luopumaan siitä velkojen hoitokulujen osoittauduttua ylivoimaiseksi hoitaa. Samaan aikaan he myös erosivat, ja Elsa von Bornille jäi vain perintönä saatu huvila Hudön saarella Pernajan saaristossa.


title: Elsa von Born

text: Suomen sisällissodan aikana Gustaf Silfverhjelm oli paikallisen suojeluskunnan päällikkönä. Edellisen vuoden syksyllä oli saksalainen sukellusvene tuonut aseita ja ampumatarvikkeita sekä joukon jääkäreitä Pernajan saariston kautta Suomeen. Tällöin Elsa von Bornin Hudön saaren huvilaa oli käytetty etappipaikkana ja hän oli mukana avustamassa aselastin ja jääkärien pääsyä manner-Suomeen. Elsa von Born joutui tämän vuoksi punaisten pidättämäksi pitkäperjantaina 1918, ja hänet vietiin Porvooseen kuulusteltavaksi.


title: Elsa von Born

text: Elsa von Born aloitti kirjailijan uransa avioeronsa jälkeen, ja hänen esikoisteoksensa "Nio Syskon på landet" ilmestyi 1931. Von Born kirjoitti kotiseutuaiheista sekä laati paikallishistoriikkeja. Hän kirjoitti myös matkailu- ja kultturihistoriaa käsitelleitä artikkeleita sekä teki henkilöhaastatteluja. Von Born vietti useita talvia Italiassa, ja hän haastatteli muun muassa Benito Mussolinia.


title: Elsa von Born

text: Elsa von Born oli Suomen PEN-klubin varapuheenjohtajana 1935–1937 ja 1938–1945.


title: Elsa von Born

text: Elsa von Born on haudattu Porvoon hautausmaalle Silfverhjelmien hautakappeliin.


title: Saila Saari

text: Saila Saari (s. 1. marraskuuta 1989 Alavus) on suomalainen jääkiekkoilija, pelipaikaltaan hyökkääjä. Hän pelaa Oulun Kärppien SM-sarjajoukkueessa Hän on pituudeltaan 170 cm.


title: Saila Saari

text: Saaren kasvattajaseura on Alavuden Peli-Veikot, jota hän edusti 1. divisioonassa kaudet 2002–2008. SM-sarjassa hän on pelannut Jyväskylän Catsissa kaudella 2008–2009, JYPissä kausilla 2009–2016 sekä Oulun Kärpissä kaudesta 2016–2017 lähtien. Hän voitti Suomen-mestaruuden JYPissä kaudella 2015–2016 ja Kärpissä kausilla 2016–2017 sekä 2017-2018. Hänet valittiin SM-sarjan Fair play -pelaajaksi kaudella 2012–2013 sekä All Stars -joukkueeseen kausilla 2014–2015 ja 2016–2017.


title: Saila Saari

text: Saari on ollut mukana myös Suomen naisten maajoukkueessa. Hän kuului pronssia saaneeseen joukkueeseen talviuniversiadeissa 2009. Hän sai pronssia ensimmäisissä aikuisten MM-kilpailuissaan, Ruotsissa 2015. Hän oli mukana myös neljänneksi sijoittuneessa Suomen joukkueessa MM-kilpailuissa 2016. Pyeongchangin olympialaisissa 2018 hän saavutti pronssia. Ennen kautta 2017–2018 Saari on pelannut 85 naisten maaottelua ja kerännyt niissä tehopisteet 12+10=22. Alle 18-vuotiaiden maajoukkueessa hän on saanut kultaa Euro Hockey Tourilla.


title: Junip

text: Junip on vuonna 1999 perustettu Göteborgista kotoisin oleva ruotsalainen indieyhtye, johon kuuluvat sooloartistinakin menestynyt José González, Elias Araya ja Tobias Winterkorn.


title: HMS Termagant (R89)

text: HMS Termagant (viirinumerot R89 ja F189) oli Britannian Kuninkaallisen laivaston T-luokan hävittäjä toisessa maailmansodassa. Alus muutettiin 1952 tyypin 16 fregatiksi.


title: HMS Termagant (R89)

text: Alus tilattiin 14. maaliskuuta 1941 William Denny and Brothersilta Dumbartonista osana kuudetta hätälaivuetta (). Sen köli laskettiin 25. marraskuuta 1941 ja alus laskettiin vesille 22. maaliskuuta 1943. Alus valmistui vielä saman vuoden lopulla 18. lokakuuta.


title: HMS Termagant (R89)

text: Alus sijoitettiin vuoden 1945 lopulla Portsmouthissa reserviin. Se valittiin 1953 muutettavaksi tyypin 16 fregatiksi. Muutostöiden valmistuttua alus palasi palvelukseen 3. sukellusvenelaivueen maalilaivana. Alus liittyi laivueeseen Rothesayssa. Alus poistettiin palveluksesta ja se siirrettiin reserviin Lisahallyssa. Alus myytiin 1965 BISCOlle ja se saapui 5. marraskuuta hinattuna Arnott Youngille Dalmuiriin romutettavaksi.


title: Zeb Atlas

text: Zeb Atlas (s. 15. lokakuuta 1970, Portland, Oregon) on yhdysvaltalainen kehonrakentaja, softcore-esiintyjä, kuntosaliohjaaja ja pornonäyttelijä. Zeb Atlas on 193 cm pitkä ja painaa 110 kiloa, hänen rintansa ympäryysmitta on 146 cm ja hauiksen 52 cm. Hänen peniksensä on 18 cm.


title: Vappu Heinonen

text: Vappu Linnea Heinonen (1. toukokuuta 1905 Turku – 10. tammikuuta 1999 Turku) oli lastenhoidontarkastaja ja vuosina 1951–1962 ja 1966–1970 kansanedustaja Turun läänin eteläisestä vaalipiiristä. Hän kuului ensin sosialidemokraattiseen eduskuntaryhmään, sitten sosialidemokraattisen opposition ryhmään ja lopulta Työväen ja pienviljelijäin sosialidemokraattiseen liittoon (TPSL).


title: Vappu Heinonen

text: Heinonen kävi kansakoulun ja myöhemmin Työväen Akatemian vuonna 1941. Hän työskenteli kirjapaino- ja sitomoapulaisena vuoteen 1938, tyttöjen voimistelu- ja kerhotyöohjaajana 1928–1938, Sosialidemokraattisen raittiusliiton lastentyönohjaaja 1938–1942 ja Turun kaupungin lastensuojelulautakunnan lastenhoidontarkastajana 1942–1968, jolloin jäi eläkkeelle.


title: Vappu Heinonen

text: Vuoden 1950 presidentinvaalissa Heinonen oli valitsijamiehenä. Seuraavana vuonna hän pääsi eduskuntaan sosialidemokraattisena kansanedustajana. Hän oli kansanedustaja vuoteen 1962 ja uudestaan kauden 1966–1970. Hän siirtyi vuonna 1958 sosialidemokraattisen opposition ryhmään ja vuonna 1959 Työväen ja pienviljelijäin sosialidemokraattiseen liittoon (TPSL). Toisen kerran hän oli valitsijamiehenä historiallisissa vuoden 1956 presidentinvaaleissa, joissa Urho Kekkonen valittiin presidentiksi kahden valitsijamiesäänen enemmistöllä.


title: Vappu Heinonen

text: Heinonen oli myös Turun kaupunginvaltuuston jäsen.


title: Suomen kansa

text: Suomen kansa voi tarkoittaa seuraavia asioita:


title: Timanttiliiga 2011

text: Vuoden 2011 Timanttiliiga oli neljäntoista yleisurheilukilpailun sarja. Se alkoi 6. toukokuuta Dohasta, Qatarista ja päättyi 16. syyskuuta Brysseliin, Belgiaan.


title: Elisabet Vaasa

text: Ruotsin prinsessa Elisabet Vaasa (maaliskuu 1549 – 19. marraskuuta 1597) oli Ruotsin kuningas Kustaa Vaasan ja kuningatar Margareetan tytär.